




Bidestveanîna mafên neteweyî 
yên gelê Kurd di çarçoveya 

îranek Demokratîk û Federal de 


Givîna Komîteya Navendî Ya PDKÎ, Piştevanî Ji Hikûmeta 
Herêma Kurdistanê Bi Erkeke Nîştimanî Dizane 

• Pêncemîn civîna Komîteya Navendî a PDKÎ piştî 3 rojan^ dawi 
bi xebatên xwe anî. Di daxuyaniya Deftera Siyasî a PDKÎ bi vê 
hencetê de, serhêia bas û heiwestên siyasî ên vê partiyê der 
barê Hikûmeta Herêma Kurdistanê, şerê Hemas û Îsraîiê, pirsa 
mafê mirovan ii îran û Kurdistanê, rewşa aborî a îranê û her 
wiha biryarên rêxistinî û rêvebirina PDKÎ hatine rohnkirin. 

Deqa daxuyaniya Deftera Siyasî a PDKÎ bi hi[kevta 
dawîhatina pêncemîn civîna Komîteya Navendî a PDKÎ bi vi 
awayî ye: 

Hevwelatiyên hêja! 


Hejmar: 104 

31’ê Çileya Paşîn a 2009 
Buha: 150 Tûmen 


Duheftînameya siyasî, civakî, çandî û hunerî I Partiya Demokrat ya Kurdistana îranê diweşîne 

Bi avabûna Komara Kurdistanê 

XEBATA GELÊ KURD PÊVAJOYEK MODERN 
PÊŞKEVTÎ Bl XWE VE GlRT 


Semînarek Ji Bo 


Nirxandina 100'mîn... 


Hevpeyvîn Bi Berpirsê 
CAPK 


Awirek Ji Dîrokê 


63 salan berî niha rêber û bijardeên civaka Kurd li Rojhilatê Kurdistanê ku 3 salan berê 
Komeleya Vejandina Kurd ava kiribûn, piştre jî yekemîn partiya nojen li ser bingeh û rêbazên 
demokratîk (Partiya Demokrat a Kurdistanê) damezrandin, bi mifahwergirtin ji vê derfet û 
delîveya ku piştî şerê duyemîn yê cîhanî di herêmê de hatibû holê, xewna mezin a avakirina 
hikûmeteke neteweyî a Kurdî bicî anînîn û Komara Demokratîk a Kurdistanê bi rêberiya 
Pêşewa Qazî Mihemed hate avakirin. Çalakiyên di vê derbarê de di Paşkoya taybet a vê 
hejmara Agirî (104) de bixwînin... 


Gelî Hevalan ! Eger Hûn 
Çûn... 


Pîrozbahî 

2'yê Rêbendana îsal, cejna 63'hemîn salvegera 
avabûna Komara demokratîk ya Kurdistanê ye. 
Desthilat û dewletek demokratîk û neteweyî bi 
armancên modern ku bibû cihê hêvî û xweziya 
kurdên hemû parçeyên Kurdistanê. Bi vê hilkevtê, 
em pîrozbahiyê ji hemû neteweya kurd dikin. 

Desteya Weşana Agirî 


HUNER 




Xelkê xweragîr yê Kurdistanê! 

Alîgir û endamên PDKI! 

Komîteya Navendî a PDKÎ, seet 9'ê sibêdeya roja yekşem, 25.01.2009'an, pêncemîn civîna 
xwe bi beşdariya pirraniya herî zaf a endamên eslî û Cihgirên Komîteya Navendî lidar xist. 

Civîn bi ragehandina deqîqeyek bêdengî bona rêzgirtin ji canê paqij ê Şehîdan dest pê kir. 

Di destpêkê de, destûra karê civînê ku berê endamên rêberiya partiyê jê hatibûn 
haydarkirin, herwiha bas li ser bernameya dema kar û xebatên civînê hate kirin û bi 
zêdekirina çend beşên din ji bo destûra karê civînê, hate pejirandin. 

Dom di Rûpela 3'an de... 

SIYASI 


Agirî 


Semînarek Ji Bo Nirxandina 100’mîn Hejmara Agirî Û 500 5 mîn Hejmara 

KURDISTAN’ê Hate Lidarxistin 



K urdistanmedia - Agirî: Bi 

henceta çap û belavbûna 100'mîn 
hejmara duheftînameya Agirî û 

500'mîn hejmara Rojnameya 

KURDISTAN'ê, Komîsyona Çapemenî ya 
PDKÎ, roja pêncşem, 15.10.2009'an, 
semînareke berfireh bi dirûşma 
'KURDISTAN û Agirî şabala peyveke 
kesk in', di hola giştî a rê û resmên Partiya 
Demokrat a Kurdistanê de lidar xist. 

Di vê semînarê de, Sekreterê Giştî yê 
PDKÎ, endamên Deftera Siyasî, hejmarek jj 
endamên rêberî, Kadro û Pêşmergên PDKÎ 
û malbatên wan beşdar bûn. 

Semînar bi xwendina sirûda neteweyî a 
'Ey Reqîb' û deqîqeyek bêdengî bona 
rêzgirtin ji canê paqij yê Şehîdên rêya 
azadiya Kurdistanê dest pê kir. 

Piştre rêzdar Mistefa Hicrî, Sekreterê Giştî 
yê PDKÎ bi axavtina xwe semînar vekir. 
Birêz Hicrî di destpêka axavtina xwe de bal 
kişande ser dîroka 63 sal xebata 
Rojnameya KURDISTAN'ê û bi hûrî basa 
asteng û pirsgirêkên ser rêya xebatên 
Rojnameya KURDISTAN'ê di bin 
desthilatdariya jejîma F>aşatî ya berê û 
rejîma Komara Îslamî a îranê kir. Di beşeke 
din a axavtina xwe de, Birêz Hicrî basa rola 
KURDISTAN'ê di xizmet bi ziman û wêjeya 
Kurdî kir û xebatên wê di vê derbarê de 
bilind nirxand. Mistefa Hicrî bi germî 
pîrozbahî û destxweşî ji Kadro û Pêşmergên 
Komîsyona Çapemenî a PDKÎ kir ku 
xebatên çapemenî ên partiyên bi 
berdewamî dimeşînin. 

Piştre Sekreterê Giştî ê PDKÎ, Mistefa 
Hicrî qala hewcehiya weşandina 
duheftînameya Agirî kir û bal kişande ser 
vê yekê ku nêzîk 70 ji sedê a xelkê Kurd li 
her çar parçeyên Kurdistanê bi zaravê 
Kurmancî dipeyivin û bi tîpên latînî dixwînin 
û dinivîsînin, lewra pêwîstî bi belavokekê 
hebû ku doza gelê Kurd li Rojhilatê 
Kurdistanê ji hemû aliyan ve rabigehîne 
Kurdên Kurmancaxiv ên her çar parçeyên 
Kurdistanê. 

Wî bi germî pîrozbahî û spasiya 
xebatkarên Agirî jî kir û hêviya serkevtin û 
berdewamî di xebata wan de xwest. 

Li pey re, Erfan Rehnimûn, Endamê 
Komîteya Navendî ya PDKÎ û berpirsiyarê 
Komîsyona Çapemenî a PDKÎ axavtinek kir. 
Wî di destpêka axavtina xwe de spas û 
pêzanîna hemû wan kesan kir ku di 
KURDISTAN'ê û Agirî de heta niha xebitîne, 
nemaze rêzdar Ferhad Ekberî ku zêdetirî 8 
salên vê dawiyê şev û roja di Rojnameya 
KURDISTAN'ê de kar û xizmet dikir. 

Piştre birêz Rehnimûn bal kişande ser 
mijar û gotarên ku di heyamê 63 salên borî 
de bi ser rojnameya KURDISTAN'ê de zal 
bûye û bi hûrî û berfirehî ew gotar û ziman 
û taybetmendiyên wan qonaxan şîrove kir. 

Di beşeke din a axavtina xwe de, 
Rehnimûn bal kişande ser xebat û çalakiyên 
Komîsyona Çapamenî a PDKÎ weke 


derkirina rojnameyên KURDISTAN bi du 
zimanên Kurdiya Soranî û zimanê Farsî, 
belavkirina duheftînameya Agirî û weşana 
'Dinyay Mindalan' (Cîhana Zarokan) û 
malpera kurdistanmedia. com'ê. bi du 
zaravên zimanê Kurdî û zimanê Farsî û 
hwd... 

Piştî axavtina Erfan Rehnimûn, civîna 
yekem a nirxandina Rojnameya 
KURDISTAN'ê pêk hat û endamên dîwanê, 
rêzdaran, Têmûr Mistefayî, Rostem 
Cehangîrî û Kawe Behramî bûn. 

Di wê beşa semînarê de 5 gotar hatin 
pêşkêşkirin: 1. 'Kurdistan di nava 

rojnamevaniya armancxwaz û 

rojnamegeriya baw de' ji aliyê Riza 
Fethulanejad, 2. 'Gotara KURDISTAN' di 
qonaxên cur bi cur de'ji aliyê Hesen Selîmî, 
3. 'rol û bandora rojnameya KURDISTAN'ê 
di pirosesa nasnameya neteweyî de'ji aliyê 
Arif Nadirî, 4.'KURDISTAN pirek di navbera 
neteweyên îranê de' ji aliyê Selam 
Îsmaîlpûr û 5. 'Dinyay Mindalan, projeyek ji 
bo pêşerojeke geş' ji aliyê Fatih Salihî ve 
hatin xwendin. 

Di beşeke din a karê Semînara 
'KURDISTAN û Agirî şabala peyveke kesk in' 
de, Koma Hunerî a Zarokên 'Diyay 
Mindalan' sirûda 'Ey Kurdistan' xwendin û bi 
germî ji aliyê beşdaran ve hate 
pêşwazîkirin. Xelata rêzgirtin a Deftera 
Siyasî a PDKÎ ji aliyê Sekreterê Giştî yê 
PDKÎ, birêz Mistefa Hicrî pêşkêşî Kek Erfan 
Rehnimûn, berpirsiyarê Komîsyona 
Çapemenî û ji aliyê Mihemednezîf Qadirî, 
endamê Polîtbîroyê ve jî xelata han pêşkêşî 
Azad Kurdî, berpirsê Duheftînameya Agirî 
hate kirin. 

Piştî bêhnvedaneke kurt, beşa din a karê 
semînarê dest pê kir. Dîwana civîna duyem, 
ji aliyê rêzdaran Kerîm Perwîzî, Çeko 
Rehîmî û Mihemedsalih Qadirî ve hate 
rêvebirin. 


Di destpêka vê beşê de, Azad Kurdî, 
berpirsê Duheftînameya Agirî axavtinek kir 
û bal kişande ser sedem û hewcehiyên 
avakirin û weşandina Agirî bi zaravê 
Kurmancî û tîpên latînî. 

Azad Kurdî bi hûrî bas ji armancên ku 
Agirî li ser bingeha wan dest bi xebatê kir û 
niha jî her dom dike. 

Wî di doma axavtina xwe de bal kişande 
ser hinek taybetmendiyên xebata Agirî di 
warê xizmet bi rojnamevaniya Kurdî, ximzet 
bi nûkirin, pêşdebirina zimanê Kurdî, bi 
taybet zaravê Kurmancî û çand û kultûra 
Kurdan. 

Dûre birêz Mihemedsalih Qadirî wekî yek ji 
damezrênerên Agirî axavtinek balkêş kir û 
bi hûrî basa rola Agirî di warê xebatên 
rojnamevanî û pêşdebirina ziman û wêjeya 
Kuemanncî a zimanê Kurdî kir. 

Qadirî Agirî weke destkevteke girîng û 
dîrokî ya PDKÎ da zanîn û Agirî weke pira 
navbera Rojhilatê Kurdistanê û Kurdên 
Kurmancaxiv ên beşên din ên Kurdistanê 
hesiband. 

Piştre Selîm Zencîrî, gotarek balkêş di bin 
navê 'Agirî, temenek kurt, xizmeteke 
berbiçav' li ser destkevtên duheftînameya 
Agirî pêşkêş kir. 

Herwiha gotara Mecîd Heqî, rojnamevan 
û pisporê ragihandinê di bin navê 'Agirî, 
pêngaveke nû di rojnamevaniya Kurdî de' ji 
aliyê Dara Natiq ve hate xwendin. 

Endamên Dîwana nirxandinê ên vê beşê 
jî, nêrîn û têdîtinên xwe li se her yek ji wan 
gotaran anîn rojevê. 

Di navbera beşên cuda-cuda ên semînarê 
de, çend helbest ji aliyê pêşkêşkara 
semînarê, Nahîd Husênî ve hatin 
pêşkêşkirin. 

Semînar 3 seetan dom kir. 







Agirî 


SIYASI 

Doma ’Daxuyaniya Dawîhatina Pêncemîn Civîna Komîteya 
Navendî Ya PDKÎ Dawî Hat’ Ji Rûpela 1 


Piştre, birêz Mistefa Hicrî, Sekreterê Giştî yê 
PDKÎ şîroveyek siyasî derheq guhartinên dawîn ên 
navbera civîna çarem û pêncem ku rewşa giştî a 
cîhan, herêma Rojhilata Navîn û Kurdistanê û 

karûbarê hundir yê partiyê li xwe girtibû, pêşkêşî 
beşdarên civînê kir. 

Beşdarên civînê gellek çelengane di derheqê 
hemû basan de, dîtin û nêrînên xwe diyar kirin û 
bi têdîtinên xwe, analîz û şîroveya han 
dewlemendtir kirin. 

Di şîroveya Sekreterê Giştî de, qala hilbijartinên 
vê dawiyê ên Serok Komariya Amerîkayê û 
hilbijartina Barak Obama bo Serok Komariya 
Amerîkayê hatibû kirin. Di vê derheqê de, civîn li 
ser vê bawerê bû, ew hilbijartin û hilbijêrane bi 
hemû taybetmendiyên xwe ve, bi liberçavgirtina 
wan pirsgirêk û arîşeyên weke kirîz û qeyrana 
aborî, bêkarî, pirsa îraq, Efxanistan, xebat li dijî 
terorîzmê û pirsgirêkên navçeyî ku li hember 
îdareya nû a Amerîkayê de ne, guhartineke 
bingehîn di siyaseta giştî û derve a Amerîkayê de 
ku di çarçoveya stiratejîk a Amerîka û ew jî li ser 
binêşa berjewendiyên wî welatî ava bûye, pêk 
nahê. Lê taktîk û awayên gihîştin bi wan 
armancan bi curekê tên destnîşankirin ku gotûbêj 
rola berbiçavtir bilîze û pêwendiyên navbera 
Amerîka bi Çîn, Rûsya û Yekîtiya Ewropayê re 
aram bike û di karûbarê navneteweyî û 
çareserkirina pêrsgirêkan de, zêdetir wan beşdar 
bike û di vê derbarê de hevkariyeke berbiçavtir 
bîne rojevê. 

Civîna Komîteya Navendî a PDKÎ, kombûna 
welatên 5+1 ku vê carê bi beşdariya serokên 
çend welatên Erebî ên xwedî bandor, li "New 
York"ê hate lidarxistin, bi hewl û bizavek bona 
munzewî û terîkxistina rejîma Komara Îslamî û 
hevdengiya beşek ji welatên Erebî tevî welatên 
5+1 û Rojavayiyan bi giştî hesiband. 

Civînê di çarçoveya basa siyasî a têkildar bi 
Rojhilata Navîn de, îşare bi rewşa îraqê kir û li ser 
vê bawerê bû ku zext û givaşên welatên cîran ên 
wî welatî bo ser hikûmeta îraqê bi armanca 
berteskkirina cihpê û pêgeha Kurd di desthilata 
navendî de û kêmkirina êxtiyaratên Hikûmeta 
Herêma Kurdistanê, bi ron û zelalî tê sehkirin û 
her eva jî bû sedema nakokî û dijheviya navbera 
hikûmeta nevendî û Hikûmeta Herêma 
Kurdistanê. Di rewşeke wisa de, civînê erk û 
wezîfeya hêzên demokrat û welatparêz zanî ku 
piştgiriyê ji îstiqrar û parastina destkevtên 
demokratîk ên îraqa Federal û piştevanî ji 
Hikûmeta Herêma Kurdistanê bikin bona pêkhatin 
û desteberbûna xwestek û daxwazên demokratîk 
ên gelê Kurd di wî parçeyî de û çareserkirina 
pirsgirêkên Bexda û Herêma Kurdistanê ji rêya 
gotûbêj û pêbendbûn bi qanûna bingehîn a wî 
welatî. 

Pilînomê şerê vê dawiyê ê Hemas û Îsraîlê xiste 
rojevê, di vê derheqê de civînê xem û keserên 
xwe ji bo xesarên mirovî û ziyanên malî ên wî şerî 
da xuyakirin û piştgiriya xwe ji hewl û cehdên 
dîplomatîk bi armanca gihîştin bi aştiyeke 
berdewam û adilane diyar kir, aştiyek ku bikaribe 
mewcûdiyet û tenahiya Îsraîlê û desthilata 
serbixwe a Filistîniyan ewle û garantî bike û ji vê 
rêyê ve berlêgirtin ji maytêkirin û destwerdana 
welatên têkder ên weke Komara Îslamî a îranê 
bihê kirin. 

Civînê lênihêrînek li ser helwesta Turkiyê ji bo 
danîna televîzyona TRT6 û belavkirina 
bernameyan bi zimanê Kurdî û herwiha rêdan ji 
bo xwendina çend kurs dersên Kurdî di du 
zanîngehên wî welatî de kir û di vê derbarê de 
civîna Komîteya Navendî a PDKÎ li ser vê baweriyê 
bû ku ew kare li hember xwestek û daxwaziyên 


gelê Kurd li Turkiyê, tiştek biçûk e, lê li gora 
siyaseta berê a Turkiyê ku înkar û haşakirin ji 
hebûna Kurd di wî welatî de bû, gavek ber bi 
pêşveçûnê ye. Civîn hêvîdar e ku ev gave 
destpêkiye bibe sedema dabînbûna mafên 
neteweyî ên Kurdan li Turkiyê. 

Civîn di basa derbarê îranê de, bi 
liberçavgirtina pêvejaoya bûyeran, ew rastî 
destnîşan kirin ku siyaseta serkut û 
çewisandin û kiryarên dijî mirovî ên rejîmê 
her doma siyaset û kirinên berê ne, bi vê 
cudahiyê ku pêvajo û hejmara îdaman ber bi 
zêdebûnê ye, girtin û îşkencekirina 
xwendekar, rewşenbîr û azadîxwazan 
berfi rehtir û eşkere û bêperdetir dimeşe. 
Saziyên berevanîkerên mafê mirovan û yek ji 
wan bîroya 'Kanûna Parêzerên Berevenaker 
ên Mafê Mirovan' ya Şîrîn Ebadî, hatine 
daxistin û tirsa girtin, gefxwarin û 
binçavkirinê li ser çalakên mafê mirovan 
heye. Heke ew rewşe di hemû îranê de di 
holê de ye, li Kurdistanê bi tundî û 
dijwariyeke zêdetir û bi awayekî berfirehtir 
dimeşe û vê dawiyê jî hate dîtin ku 
Rojanmeyên 'Rojhelat' û 'Aştî' rastî girtinê 
hatin. 

Di derheqê rewşa aborî a îranê de, civînê 
qala xirab û şepirzebûna jiyana xelkê, bêkarî 
û betalî û kêmdahatî û destkurtiya xelkê kir û 
pêşdîtina wê yekê kir ku rewşa jiyan û debara 
xelkê di pêşerojê de ber bi xirabiyê biçe û 
berevajî gotinên Ehmedînejad ku li ser vê 
bawerê ye kirîza aborî a cîhanê, îranê nagire 
û egera vê yekê bi radeya sifrê dizane, rewşa 
aboriya welat berev şepirzeyiyeke zêdetir 
diçe, nemaze bi dabezîna buhaya neftê weke 
dahata sereke a îranê. 

Siyaseta Besîcgirtinê ku Komara Îslamî bi 
berfirehî û bi awayekî tevalî bi haydan û 
gefxwarin û heta neçarkirina xelkê rêve dibe, 
baseke din a civîna pêncem a Komîteya 
Navendî a PDKÎ bû, beşdarên civînê ew 
siyaset û kriyara rejîma îranê bi komplo û 
pîlandanîneke din li dijî azadîxwazên îranê û 
serkut û tepeserkirina bêtir a tevgera 
azadîxwaziya Kurdistanê zanî û her di wê 
demê de jî ew yek bi nigeraniya rejîmê bi 
pêşeroja xwe hesiband. Pilînom li ser vê 
bawerê bû ku her çend ceribînan daye holê 
ku ew cure pîlanane di rewşa hesas de, 
nikarin rejîmê ji wê çarenivîsê derbaz bikin ku 
çavnihêriya wê dike, daxwazê ji civatên xelkê 
Kurdistanê dike ku li hember wan komployên 
Komara Îslamî li ser hest bin û rê nedin 
hejmarek her çend kêm jî li keç û xortên 
Kurd, bi soz û qewlên rejîmê bixapin û bibin 
dar û destekên dijmin ji bo serkutkirin Kurdan 
û tevgera berheq a wî. 

Di beşeke din a karê xwe de, civînê 
gelaleya ayînname(destûr û rêbaza 
karkirinê)ya pêşniyarkirî a Komîsyonan xiste 
berbas û bi têdîtin û destwerdanê ve hatin 
pejirandin. Her di wê çarçoveyê de pêdeçûn 
bi ser ayînnameya pileya Kadroyên siyasî û 
leşkerî hate kirin û guhartinên hewce tê de 
pêk anî.Di beşa dawî a karê pêncemîn civîna 
Komîteya Navendî a PDKÎ de, hilbijartina 
endamên Cihgir û Ravêjkarên Komîteya 
Navendî li derveyî welêt birêve çû. 

Civînê piştî encamdana erkên xwe, seet 
17'ê êvariya roja sêşem, 27'ê Çileya Paşîn a 
2009'an dawî bi karên xwe anî. 

Partiya Demokrat ya Kurdistana îranê 
Deftera Siyasî 
27.01.2009 
08.11.1387 



Rola Mafê Mirovan Di 
Siyaseta Dereve De 

Destpêk 

M afên însan, mafên mirov, an mafên 
bingehîn ev nav in ku bi van mafên 
bingehîn hatine dayîn yên ku mafên 
destpêkî yên ku ji bo pêşveçûna 
takekesan bi wacib û hewce hatine zanîn. Bi vî 
awayî Mafê mirov û Siyaseta dereve dest pê 
dike, ku di sala 1979'an de ji aliyê Wezareta 
Dereve ya Holandayê hatibû weşandin. Bi 
gotina wê yekê Wezîr (Dereve) bi awayek cîhê 
destxweşiyê dîtinên xwe li ser mijarê şirove kir; 
ew asoya rêzgirtin ji mafê takekes rohn dike. 

Di wê destpêkê de ez dê çend mijarên ku 
wek mafê mirovan tên dîtin û pêwendiya wan 
bi siyaseta dereve re heye, şirove bikim. 
Mebesta min ewa nine ku ez lêkolînek berfireh 
û kûr derbarê hemû mijaran û pênaseyan 
bikim. Gellek ji wan pênaseyan wek lêkolînvanê 
Amerîkî dibêjin hişk û vala ne. Nimûna jêr dê 
wê pirsê baştir şirove bike: Fîlosofê ramyarî 
"Maurice Granston" mafê mirovan wek 'tiştek 
ku herdem bi hemû mirovahiyê ve girêdayî be, 
pênase dike. ewra ewa nabe bi wateya wan 
mafane bê dîtin ên ku em bidest tînin an jî ên 
ku ji rêya pesendkirina yasayan hatine 
bidestveanîn; mafê mirov nayên kirîn û firotin 
û ne jî ji aliyê kesek taybet ve hatine afirandin 
ne jî peymanek e ku ji aliyê kesekî ve hatibe 
pêşkêşkirin... . Ew mafên mirovan in, ji ber ku 
mirov însan e." Siyasetzanê Australiyayî 
"Hedley Bull" mafê mirovan bi vî awayî şirove 
dike: "Ev mafên ku bi mirov wek xwe girêdayî 
ne, nek mafê wê an wî tex û çîn (tebeqe) ji 
mirovan. Ev diviya ji bo hemû mirovahiyê bin. 
Ev diviya tenê bi awayekî yeksan ji bo hemû 
mirovan be". Ji bo merema me ew hinde bes e 
ku em bibêjin mijar girêdayî bi mafê hemû 
mirovan e - ew mafên ku bi xwe xwediyê 
statuyekê ne. Ew mafên ku giringtir ji mafên 
din in. Ji ber wê ewana bi mafê mirovan an 
mafên mirovahiyê tên naskirin. 

Mafê mirovan di siyaseta dereveyî de 
xwediyê cîhek taybet yê xwe ye. Hin armancên 
tiradîsyon (kevneşop) ên siyaseta dereve wek 
parastina tenahiya netewî yan pêşvebirina 
bazirganiyê, berjewendiyaên matiryalîstî ên 
dewletan in. Mafê mirovan ji armancên din yên 
siyaseta dereve bi wê awayê cuda ye ku ew 
rasterast girêdayî bi berjewendiyên matriyal 
nine. Ev dewletên ku bixwazin mafê mirovan 
pêşve bibin, xurt bikin, xwe li karek asan 
nadin. Ev naçar dibin siyaset û ewlewiyetên 
zehmet hilbijêrin. Digel wê jî hin dewlet hene 
yên ku pêşveçûna mafê mirovan kirine 
armanca siyaseta xwe ya dereve. 

* Ew rêze gotare wergerana pirtûka 
"The Rol of Human Rights in Foreign 
Policy" nivîsîna professor "Peter R. 

Beahr" e. 

Ebdullah Hicab 



Awirek Ji Dîrokê 


M in li meşa ber bi azadiyê ve ew 
nihênî vedozî ku dema meriv ji 
çiyayekê bi serdikeve, temaşe dike 

ku hêj gellek çiyayên din li ser rê ne ku 
pêwîst e meriv jê bi ser bikeve. Niha ez 
hinekê bêhna xwe vedidim ji bo ku 
temaşeyî dîmenên delal yên li dewra xwe 
bikim, ji bo ku awirek ji rabirdûya xwe 
bidim. Lê ez tenê dikarim ji bo demek kin 
rawestim, ji ber ku azadî erkan dixe ser 
milê meriv, û ez nikarim pirr li bendê 
biminim, ji ber ku meşa min ya ber bi 
azadiyê ve hêj bi dawî nebûye" (Nelson 
Mandela: Riya azadiyê, 1994. 

Damezirandin û têkçûna Komara 
Kurdistanê yek ji evraz û nişîvên li ser riya 
meşa ber bi rizgariya neteweyî li Kurdistanê 
bû ku şûnwarê diyar li ser bîreweriya dîrokî 
ya netewa Kurd daniye. Lênihêrîn ji wê 
bûyerê, xêncî aliyê xwe yê dîrokî, hingê 
dikare ji bo demê û pêşerojê bi wate be ku 
weke rênîşana meşa ber bi azadiya 
neteweyî ve bê bikaranîn. Komar, digel ku li 
ser rûberek berteng ji axa Kurdistanê û bi 
programek tenê li ser bingeha bernameya 
Partiya Demokrat ya Kurdistanê (PDK) hate 
avakirin, lê mîna sembolek ji îradeya siyasî 
ya netewa Kurd di dîrokê de ciyê xwe 
kiriye. 

Lewma her sal di salvegera 
damezirandina Komarê de, hema hemû 
partî û rêxistinên Kurdistanî, bi tayet 
partiyên ji Rojhilata Kurdistanê bi 
rêûresmên berfireh û pirr ji hest û soz, 
Komarê û damezirênerên wê bi bîr tînin. 
Bas ji destkevtên Komarê û manaya wê ya 
dîrokî tê kirin. Her alî xwe girêdayî bi 
rêbaza Komarê nîşan dide. Zarokan bi navê 
Komar tên binavkirin, pîşangeh li ser 
Komarê vedibin, semînar û sempoziyom tên 
lidarxistin û hwd. 

Lê di piratîkê de ruhê Komarê û mesaja 
neteweyî ya Komarê ne tenê nayê 
vejiyandin û nûjenkirin, lê weke tu bêjî 
Komar tenê xemla dîrokê be, hema di 
çaçoveya arşîv û bîranînan de dimîne. Ji ber 
wê hindê wateya bîranîna Komarê berî ku 
mîna dersek dîrokê bê temaşekirin, weke 
emrazek ji bo dana meşrûiyetê bi 
kêmasiyên demê re tê bikaranîn. Lewma 
niha êdî dema wê hatiye em bi nêrînek 
rexnegir ji rêûresmên weha binêrin û bi 
çavek ber bi pêşerojê awirekê ji dîroka 
Komarê bidin. 

Dema bi dîtinek weha em seyrî dîrokê û 
dersên ji Komara Kurdistanê bikin, pirsa 
sereke dibe ev; ka gelo heta kengê tenê bi 
çavê hest û romantîzma siyasî temaşeyî 


Komara Kurdistanê bê kirin û dîroka 
avabûn û têkçûna wê weke şahî û şînek 
neteweyî bê dîtin? Bi wî çavî temaşeyî 
dîrokê kirin tîrêja li ser bîranîna dîrokê, 
vedigerîne ser dersên ji wê bûyerê 
derdikevin û erkên ew bûyerê dixe ser milê 
nivşa îro. Ji bo vê guhertinê, pêwîst e 
giringî ji mesaja siyasî ya Komarê re bê 
dayîn û ew pirs bikeve rojevê ka bi çi awayî 
ew mesaj dê karîgeriyê li ser siyaseta rojê 
û pirojeya pêşerojê bike? 

Siyaseta Komara Kurdistanê li ser 
bingeha bi hev re jiyan û dialogê hatibû 
danîn. Hem di pirsgirêkên hundir û hem jî 
di kêşeya bi aliyê din re hertim Komarê riya 
lihevhatin û ji hev fêmkirinê digirte pêş. Di 
siyasetê de jî Komarê pilan û pirojeyên kar 
bi bingeh digirt û di demek kin de ji siyaset, 
perwerde, parastin, kultûr û pêşketina 
aborî re bernameya kar danî. Her çend ew 
pilan bi astengiyan re rûbirû bûn û piranî 
her li ser kaxezê man, lê projeyên kar bûn. 
Lê bi têkçûna Komarê re, bi awayek 
berfireh dirûşman ciyê pilanên kar girt û 
hest û soz ketin ciyê eqlaniyeta siyasî. 

Diyare li Rojhilata Navîn, pirsgirêkên 
civakî, siyasî û aborî û mewdaya di navbera 
desthilatdar û xelkê de, ji bo avabûna wê 
kultûra tejî ji hest û dûr ji eqlaniyeta siyasî 
karîgeriya herî mezin hebûye. Lê çawanî û 
hegera avabûna wê şêwe kultûrê nayê wê 
manayê ku bandora neyênî ya wê kultûrê 
nekeve rojeva siyasî. Di çarçoveya wê 
kultûrê de li ciyê pilana kar, bername bo 
pêşerojê û gerra li pey pîvanên hevbeş ji bo 
karê bi hev re, romantîzmek siyasî cî digre 
ku li ser bingeha jiyana di dîrokê de hatiye 
avakirin. Ew kultûr tenê li ser hîmê dirûşm 
û pesindana dîrokê dijî û meşrûiyeta xwe 
ne ji kar û xebata rojê û pilana pêşerojê, lê 
ji pesindanek dûr ji eqlaniyetê ji bûyer û 
kesayetiyên dîrokî digre, û bi girêdanek 
sûbjektîv bi nirxên dîrokî ve derfetê ji 
lihevhatin û danûstanê re nahêle. Ji ber ku 
xwediyê wê kultûrê hertim xwe û nirxên 
xwe weke navend û bingeha rastiyê 
dihesibîne û xwe û bi tenê XWE xwdiyê nirx 
û destkevtên dîrokê dihesibîne. 

Di bin siya wê têgehîştinê de kultûra 
"bijî" û "bimre" ava bûye ku xala hember 
kultûra demokrasî û qebûlkirina hevudin e. 
Ew pêvajoya siyasî ku li jêr karîgeriya weha 
kultûrekê tê meşandin bi xwe re wêranî û 
tunekirinê tîne. Heger û hokar her çi bin, 
encam yek e: hebûna aliyekê bi tunebûna 
aliyê din re girêdayî ye. Girêdana bi ruhê 
Komarê re dixwaze ku sînorek ji wê kultûrê 
re bê danîn û eqlaniyet ciyê silogana bigre. 

Komara Kurdistan ne bi navê partiya 


damezirêner û ne jî li ser navê bireveberê 
xwe ve tê naskirin. Komar sembola îradeya 
siyasî ya gelê Kurd bû ku ji bo serweriya 
neteweyî dixebitî. Di gotar û helwêstên 
Pêşewa Qazî Mihemed de dîrok û qedera 
hevbeş ya netewa Kurd reng vedida. Lê îro 
li ser navê xwedî derketin ji nirxên Komarê, 
hewl tê dan ku kultûra ji hev belavkirin û 
netifaqiyê bi pêş bikeve. 

Ji aliyek din ve Komar xwedî nasnameya 
xwe ya serbixwe û yekgirtî bû. Tevgerên 
siyasî^ên Kurd li pey salên tevçûna 
Komarê re, hêdî- hêdî ji wê pîvanê dûr 
ketin û hewl dan ku nasnameyên cuda ji 
hev bo netewe ava bikin, û pirojeyên hizbî 
li ciyê pirojeya neteweyî pêşve bibin. Her li 
Rojhilata Kurdistanê îro bi kêmî 3 projeyên 
li dijî hev û her yek ji wan projeyan jî di 
nava xwe de bi çiq û şaxên ji hev belav 
dixwazin Komara Kurdistanê ji bo 
meşrûiyeta xwe bi kar bînin. 

Aliyên beşdar di tevgera Kurdistanê de bi 
wê siyaseta ji hev dûr û belav, çiyayên li 
ser riya azadiyê hêj asêtir û riya serkevtinê 
hêj dûrtir dikin. 

Ji bo bicîanîna mesaja siyasî ya Komara 
Kurdistanê her yek ji beşdarên tevgera 
siyasî ya îro a Kurdistanê, çi tak û çi 
partiyan re erkek hevbeş di rojevê de ye, 
ew jî ew e ku ji bo avakirina pilatformek 
hevbeş a neteweyî pilansazî bikin. Ji 
derveyî pilanek weha, tenê bi xebata li ser 
bingeha bernameya yek partiyê, ew jî di 
rewşekê de ku partî ji hev belav in û di 
nava xwe de jî bi qebên (lêger/çaliş) cidî re 
rûbirû ne, armancên Komarê bicî nayên. Li 
meşa ber bi siberojê ve, wê demê partî û 
rêxistinên siyasî yên Kurdistanê dikarin 
cidîbûna xwe û dilsoziya bi gel û pîvanên 
Komarê re biselimînin ku ji çarçoveya 
partiyê berfirehtir, ji pilatformek hevbeş ya 
neteweyî bifikirin. 

Pirojeyek neteweyî ya hevdem dikare 
bîranînên Komarê bi wate bike û bibe 
bingeh ji xebatek hevbeş ji pêşerojê re. 
Tenê di rewşek weha de hêvî û armancên 
Komarê bi cî tên. Ji wê bi der, ne bîranîn tu 
mana xwe dibe û ne jî girêdana bi rêbaza 
Komarê re tu pêwendiya xwe bi rastî û 
ruhê Komarê re dimîne. Partiyên siyasî yên 
Kurd li Rojhelata Kurdistanê heta ku ji 
pêkanîna weha pilatformekê re amade ne, 
dê rojên pêşiya me nîşan bidin. Lê ji bo ku 
armancên Komarê bicî bên, rawestana zêde 
di rawestgeha demê de kêmasiya herî 
mezin e. Di wê rawestgehê de êdî ne 
dîmenên derdorê reng û mana hene, ne jî 
rabirdû ji pêşerojê re xwedî mana dibe. 

Gelî Hevalan ! Eger Hûn Çûn, Min Cî Nehêlin! 


Silêman Keleşî 

Her wek di beşa 
yekem de hate 
ml baskirin, wextê hindê 
hatibû ku girûp û 
mL v* W desteyên Pêşmergan 
bi vî a wayî ku 
hatibûne parvekirin, ji hev veqetin û her 
yek ji wan desteyan bo alî û cihê 
operasiyon û karê xwe bimeşin. Pêwîst e 
bibîr bînim ku baskirin ji wê bûyerê tenê 
baskirin ji van tişta ye ku min dîtine û 
tenê dîteyên takekesekê ne. Xuya ye ku 
di şereke wiha berfireh de mirov nikare 
hemû aliyan bibîne. Bêşik min jî nekariye 
gellek bûyer û qewimînên ku di wî şerî 
de hebûn, bibînim. Bes bila kes wiha 
nefikire ku eger min bas ji tiştekê ku 
hevalekî kiriye di nivîsê de bas nekiriye, 
înkara wê bûyer yan jî wê yekê bikim ku 
xêncî ewa min nivîsî ye çi bûyer û 
fidakariyên dinê di wî şerî de çê nebûne. 

Belê em herin ser eslê meselê. 

Ew çar deste bi vî awayî hatin 
parvekirin: 

Girûpa yekem ku desteya herî mezin 
bû, bi Fermanderiya Şehîd Mela Xalid 
Baqî, Fermanderê hêza Şehîd Sergurd 
Ebasî û hevalê Şehîd, Kekê Elî Kaşifbûr 
û çend berpirsên din bo gundê Berdiyanê 
ku ji meydana operasiyonê dûr bû, hate 
destnîşankirin. Erk û wezîfeyên wê destê 
ewa bû ku wek hêzeke bêhnvedayî û 
piştîvan di gundê Berdiyanê de cihgir be 
û ciyên hesas û stratêjîk bo şer li wir 
kontrol bike heta ew tîm û desteyên ku 
di operasiyonê de bûn, bi rihetî bihêne 
gundê Berdiyanê. Her wisa eger roja dû 
re dijmin êrîş kire ser Pêşmergan, ew 
wek hêza bêhnvedayî û amade, tevî 
dijmin şer bikin. Hêjayî gotinê ye ku 
derdora gundê Berdiyanê bo şer minasib 
bû. 

Desteya duyem jî desteyek mezin û 
berfireh bû ku ji bo gundê Zêvecûk'ê 
hatibû danîn. Gundê Zêvecûk'ê ser bi 
bajarê Selmasê y^jEw girûpa navenda 
fermanderiya şer, piştevanî û 

rêkûpêkkirina destek û tîmên emeliyatî 
bû. Her wisa parastina cîh û rêya 
vegeriyana hevalên ku çobûn bo nava 
bajarê Selmasê û ew tîmên ku rêya 
Urmiye - Tehran'ê girtibûn bin 
zêrevaniya xwe, û arîkarîkirin bi tîmên 
emeliyatî di wextê pêdivî de jî erkên wê 
desta duyem bû. Bi kurtî dikarim bêjim 
ku tîma fermanderî û lojîstîkî bû. 

Ez bi xwe yek ji endamên wê tîmê bûm 
ku fermanderiya wê û tîmên din yên 
emeliyatî li stûyê Şehîd Hesen Îbrahîmî 
(Bazûke), F. hêza Şehîd Hatem bû. Kek 
Hesen bi xwe xelkê wê deverê bû û ew 
devera jî meydana kar û xebata wî û 


hevalên din ên wê hêzê bû. Ji ber vê 
hindê, wî bi başî cî û rê nas dikirin. Divê 
eva jî bihê gotin ku gundê Zêvecûk'ê 
nêzîk û zal bû li ser qada şer û me dikarî 
di dema hewce de arîkariya hemû tîmên 
beşdar di şer de bikin û bi hawar û 
gaziya wan biçin. 

Girûpa sêyem ji gellek Kadro û 
Pêşmergeyên şareza û çeleng pêk hatibû 
ku bikarin bi başî erk û wezîfeyên ser 
milê xwe di wî cihê hessas de bicî bînin. 
Hewce ye bê ronkirin ku ew girûpa li 
wextê gihîştin bi ciyê operasyonê, dibû 
çend deste û girûp. Desteyek ji bo 
derbelêxistin ji binkeyên aborî (ekonomî) 
yên hikumetê, desteyek ji bo 
kontirolkirina rêya eslî ya (cadeya 
tiranzîtî) Urmiye - Tehran'ê û qisekirin 
tevî rêwiyan (misafiran), ji ber ku di wê 
rêyê de di her deqîqê de dehan 
otombîlên cur bi cur hatin û çûnê dikin. 

Du desteyên din jî ji bo bersivdan û 
kontirolkirina hêzên dijmin li her du 
aliyên cadê di navbeynek dûr hatin 
diyarîkirin ku tîma sêyem bikare bi 



awayekî rihet otombîlan bisekinîne û ji bo 
rêwiyan biaxivin. 

Desta çarem ku desteya dawiyê ye, ji 
bo derbelêxistin ji komîte û binkeyên 
Sipaha Pasdaran ya Şorişa Îslamî (hêza 
komkujiya kurda) di nava bajarê Selmasê 
(Dîleman) bû. Heke bi başî di bîra min de 
mabe, fermanderiya wê destê li stûyê 
Şehîd Feramerz ... bû. 

Lê hemû deste û girûp ji aliyê 
Fermanderê giştî ve hatin destnîşankirin, 
îdî her tîmek tevî tiştên hewce û amadeyî 
meşiyanê bûn. Êvar bû û diniya hêdî hêdî 
ber bi aliyê tarîbûnê ve diçû. Her yek ji 
wan desteyan tevî rênas û kesên şareza 
ên xwe ji bo aliyê meqseda xwe ya 
diyarîkirî ketin rê. Tîma ku ji bo gundê 
Berdiyanê hatibû diyarîkirin, bera xwe 
dane aliyê jor û her sê tîmên din jî yek li 
pey hev xwe di nava dilê şeva reş û tarî 
û sir û seqema zivistanê de mîna 
masiyan di nav behrê de, mat û bêdeng 
winda kirin. Wan kirr û bi bêdengî di 
nava dilê şevê de rê dibrrîn û xwe ji 
amanc û meqsedê nêzîk dikirin. Hemû 
ew tîm û destek ji aliyê Fermanderê giştî 
bi rêya Bêsîmê (aleva bi hev re axavtinê) 


Beşa 2 


ve dihatin rêkûpêk û rênîşanîkirin.Qerar û 
destûr wisa bû ku heta tîma nava bajarê 
Selmasê negihîje ciyê xwe, ew tîmên din 
yên emeliyatî çi liv û tevgeran nekin. 
Bername hemû li gorî destûr û pilanên ku 
hatibû darêtin, pêşde diçû. Her tîm 
bêdeng û bê pistepist ji kêlek û qeraxên 
gundan re dimeşiyan û xwe ji armancê 
nêzîk dikirin. Tîma me ku tîma 
Fermanderî, piştevanî û bi hawardeçûnê 
bû, gihîşte gundê Zêvecûk'ê. Piştî 
gihîştina me bi wî gundî, me hemû ew cî 
û rêyên ku ji bo me hatibûn 
destnîşankirin, girtne bin kontrola 
xwe.Hemû desteyên emeliyatî dem bi 
dem ji rêya Bêsîmê, Fermande kek 
Hesen Bazûke ji rewşa xwe haydar dikirin 
û wî jî destûrên hewce dida van. Hemû 
tişt bi başî û xweşî ve û li gora bernama 
hatîdanîn pêşde diçû. Dîsa heval hemû 
pirr bi heyecan in û bêdeng û mat li ciyê 
ku ji bo wan hatibû destnîşankirin, erkên 
xwe bi cî tînin. Hemû çavnihêr in kanê dê 
kengê bi Bêsîmê yan jî dengê teqandina 
RPG-7'ê dê bêdengiya şeva sar a 
zivistanê bihê şikandin. Stêrkên geş bi 
xemilandina esmanê şîn yê Kurdistanê li 
hinda serê bajarê Selmasê xwe hazir 
kirine ku peyama serkevtina operasiyona 
Kadr û Pêşmergeyan ji me re bînin. Lê 
em hemû bêdeng difikirin ku dê encama 
wê operasiyona berfireh bibe çi!? 

Ew hemû bêsebrî û dilkute bi dengê 
lêxistina APG-7an ji binka Sipaha 
Pasdaran li bajarê Selmasê dawî pê hat. 
Şer di nava bajarê Selmasê de dest pê 
kir û rêya Urmiye - Tehran û derdora 
bajêr hemû bûne qada şer. Her deste û 
taximekê bê yek û du xeberên şer û 
operasiyona xwe ji bo navenda 
Fermanderiyê dişandin. Dem bi dem 
xeberên xweş û xweştir dihatin. Gava me 
rewş û halê hevalan jî dipirsî, wan digot 
ku hemû silamet in û kar pirr bi başî diçin 
pêş û zêdetir ji wê çenda ku me dixwest, 
em armancên xwe dimeşînin. Bi bihîstina 
van nûçeyên xweş, ji keyfxweşiyan ve, 
dev û didanên mirov li ser hev 
nedisekinîn û tim û tim mirov gerimtir 
dibû. Pirr hevalan jî xwezî û hêvî 
dixwestin ku em jî di nava şer de bana. 

Xelkê gund jî tevî hevalan keyfxweşiya 
xwe nîşan didan û dipirsîn xo Şehîd çi 
nînin. Gava me ji wan re digot ku tu 
Şehîd û birîndar nînin, hîn zêdetir dilşa 
dibûn û digotin: şukur! 

Wan serkevtina Pêşmergeyan bi 
serkevtina xwe dizanîn û her di rastî de jî 
wisa bû.Her wek min berê jî bas kir, 
desteya piştevan desteya herî nêzîk ji bo 
meydana operasiyonê bû. Ji ber vê 
çendê hemû hevalan dem û gav 








63 salan berî niha, bi avakirina Komara demokratîk a 
Kurdistanê li bajarê Mehabadê, kurd bûn xwediyê yekemîn 
desthilata modern û pêşkevtî. 

Komara Kurdistanê ji aliyê PDKÎ ve hate damezrandin. Pêşewa 
Qazî Mihemed, rêberê partiyê bû Serok Komarê Kurdistanê. 

Agirî 4 rûpelên zêde weke paşkoya hejmara 104 a weşanê ji 
bo bibîranîna vê henceta netewî terxan kiriye. 

Cejna 2’ê Rêbendanê, Li Binkeya Deftera Siyasî A PDKÎ 

Hate Pîrozkirin 



b i hinceta pîrokirina 63'hemîn 
salvegera avabûna Komara 
Kurdistanê roja çarşem, 

21.01.2009'an, di binkeya Deftera 
Siyasî a PDKÎ, , rê û resmek hêja û 
berfireh hate lidarxistin. Rê û resm bi 
xwendina sirûda neteweyî a "Ey 
Reqîb" û deqîqeyek bêdengî bona 
rêzgirtin ji canê şehîdên Kurdistanê 
dest pê kir. Piştre rêzdar Têmûr 
Mistefayî, endamê Deftera Siyasî, 
peyamek bi hinceta 63'hemîn 
salvegera Komara Kurdistanê pêşkêş 
kir û tê de îşare bi guhartinên niha 
yên cîhanê û bandora wan li ser 
Komara Îslamî a îranê^ kir. Paşan 
peyama YJDKÎ ji aliyê Êlham Çayçî, 
endama Komîteya Birêveberiya Giştî 
ya vê rêxistinê ve hate xwendin. Dûre 
jî Bêhrûz Lutfî, straneke folklor pêşkêş 
kir û piştî stranê, peyama YCDKÎ ji 
aliyê Dara Natiq, Sekreterê Giştî yê wê 
rêxistinê ve hate pêşkêşkirin. Di beşek 
din a rê û resmê de, du sirûd bi navên 



"Sipêde" û "Heqîqet" ji aliyê komara muzîk û hunerî, pexşanek bi navê 
"Jiyaneve'^ji aliyê Saman Darvend û pexşanek bi navê "îro cejn e", ji aliyê 
Ferzad wehabzade ve hatin pêşkêşkirin. Piştî xwendina pexşanan, peyama 
YXDKÎ ji aliyê Nasir Salihî, Sekreterê Giştî yê rêxistina han ve hate xwendin. 
Dûre koma hunerî straneke folklor pêşkêş kir û bi stran û muzîkên şad cejin 
xemilandin. Rê û resm bi dîlan û govend beşdaran bi dawî hat. 


Li Navenda 3 A PDKÎ, 63’hemîn Salvegera Komara 
Kurdistanê Hate Pîrozkirin 


R oja pêncşem, 22.01.2009'an, 
cejna 2'yê Rêbendanê, 
63'hemîn salvegera avabûna 

Komara Kurdistanê, bi beşdariya 
berpirsiyarên navenda 3, nûnerên 
partî û rêxistinên siyasî, endamên 
PDKÎ li komîteyên Hewlêr, Soran û 
kampên kawe û Barîke û her wiha 
Kadro û Pêşmergeyên Navenda 3 a 
Kurdistanê, di wê navenda PDKÎ de bi 
coşeke germ hate pîrozkirin. 

Piştî xwendina sirûda neteweyî a "Ey 
Reqîb" û deqîqeyek bêdengî ji bo 
rêzgirtin ji canê paqij yê şehîdan û bi 
taybet nemir Pêşewa Qazî, rêzdar 
Sidîq Derwîşî, endamê Komîteya 
Navendî û berpirsê Navenda 3'ê ya 
Kurdistanê, peyamek bi vê hincetê 
pêşkêş kir. Piştre jî 63 mom, bi 


hinceta 63'hemîn salvegera avabûna 
Komara Kurdistanê, ji aliyê Sidîq 
Derwîşî û her wiha nûnerên partî û 
rêxistinên siyasî ve hate hilkirin. 

Dûre jî tiyatroyek bi navê "Rola 
Cotkaran di Komara Kurdistanê û 
xebata Partiya Demokrat de" hate 
pêşkêşkirin. 

Piştî nimayişkirina wê şanoyê, loha 
rêzlêgirtinê bi hinceta pitjr ji 20 salan 
xebat di nav refên PDKÎ de, ji aliyê 
Sidîq Derwîşî ve bi Nadir Sedrî û 
Bêhrûz Xelîlî hate pêşkêşkirin. 

Di beşek din a şahiyê de, sirûda 
"Cejna te pîroz dikim" ji aliyê Koma 
hunerî a Yekîtiya Jinan li Cêjnekanê 
hate pêşkêşkirin û şûnde jî peyama 
hevbeş a Yekîtiya Jinan, Ciwanan û 
Xwendekararên Komîteya Hewlêrê, ji 
aliyê "Zekiye Sedîqî" ve hate xwendin. 


Di germegerma rê û resmê de, 
girûpa dîlana "Pêşmerge", bi deng û 
stranên hunermendê dengxweş "Arif 
Çopan", şahiya han pitir xemilandin. 

Piştre jî du pexşan bi navên 
"Komara Canemerga min" û "Pilingên 
erdê welat" ji aliyê Îsmaîl Ercimendî û 
Selam Girdesûrî hatin xwendin. 

Sirûdek bi navê "Rabe ser piyan", ji 
aliyê koma sirûda zarokan a Navenda 
3 a Kurdistanê ve hate pêşkêşkirin. 

Hêjayî gotinê ye ku peyamên 
pîrozbahiya partî û rêxistinên ku bi vê 
hincetê hatibûne şandin, ji aliyê 
pêşkêşkarê rê û resmê ve hatin 
xwendin.Rê û resm bi şahî û dîlana 
beşdaran û bi dengê hunermendê 
dengdelal Arif Çopan, demjimêr 17'ê 
êvar di nav coşa germ ya beşdaran bi 
dawî hat. 

Peyama Deftera Siyasî Ya PDKÎ Bi Henceta 63’hemîn 
Salvegera Avabûna Komara Kurdistanê 


M 


êvanên rêzdar! 

Xûşk û birayên ezîz! 
Hevalên xebatkar! 


Hûn bi xêr hatin ji bo şahiya 2'yê 
Rêbendanê, 63'hemîn salvegera 
avabûna Komara Kurdistanê, ez ji aliyê 
Deftera Siyasî a PDKÎ ve bi dil û can 
bixêrhatina we dikim. 

Beşdarên hêja! 

63 salan berî niha di roja 2'yê 
Rêbendana sala 1324'an a Rojî 
(21.01.1946), Pêşewa Qazî Mihemed, 
rêberê Partiya Demokrata Kurdistanê di 
axavtineke dîrokî û bihagiran de, 
Komara Kurdistanê di meydana Çarçira 
a bajarê Mehabadê de ragihand. Pêşewa 
Qazî Mihemed di beşek ji wê axavtina 
xwe dibêje: 

"Serkevtina me encama bîr û ramana 
demokratîk a me û demokrasiyê ye. 
Neteweya Kurd weke hemû neteweyên 
din ên yên cîhanê mafê azadî û 
hilbijartinê heye, bi salan e neteweya 
me ji bo mafên xwe yên herî destpêkî 
xebatê dike û di vê rêyê de hezaran gorî 
daye, sorgulên biharên Kurdistanê bi 
xwîna Şehîdên Kurdan hatine avdan, 
goristana Şehîdên rêya azadiyê di hemû 
ciheke vê Kurdistanê de nîşana têkoşîn û 
berxwedana vê neteweya mafxwaz e, 
ew Şehîdên ku şahidê roja serkevtin 
nebûn û axê ew hembêza kirin". 

Weke ku di beşek ji gotara Pêşewa de 
derdikeve holê, pêkhatina Komara 
Kurdistanê, encama tevgereke neteweyî 
- demokratîk bû ku hewla bidestveanîna 
mafên gelê Kurd di îraneke demokratîk 
de dida. 

Lewra xwezayî ye ku ji aliyekê di 
herêmên bin desthilatdariya Komara 
Kurdistanê de rêz li azadiya xebat û 
têkoşîna siyasî bihê girtin û kêmaniyên 
neteweyî û olî di etmosforeke dostane û 
azad de bijîn û ji bo serkevtina vê 
komarê bixebitin, ji aliyekî din ve jî 
kevneperestiya zal bi ser welat a wê 
demê çavê dîtina vê desthilata 
demokratîk tu nebû û herdem bi komplo 
û pîlanan dixwast ku Komara Kurdistanê 
ji nav bibe. 

Komara Kurdistanê di heyamê 11 
mehan têkoşînê de, gellek destkevtên 
hêja û binirx ji gelê Kurd re bi diyarî anî, 
bidestketinên weke: pêkanîna arteşa 
netewî, xwendin û nivîsîn bi zimanê 
Kurdî, çap û weşandina kovar û pirtûkên 
cur be cur, avakirina Yekîtiyên Jinan û 
Ciwanan û ji hemûyan girîngtir 
cihgirkirina azadiya siyasî ku heta wê 
dem di deverê de bêmînak bû. 

Arçî Rozwelê Amerîkî dema ku di 



serdemê Komara Kurdistanê de serdana 
Mehebadê dike, dibêje: "Mirov ji wê 
rewş û fezaya azad ku di Mehabadê de 
heye, ecêbmayî dimîne". 

Serencam, Komara Kurdistanê piştî 11 
mehan hewl û tekoşîna bêrawestiyan û 
bidestvehatina gellek destkevtên dîrokî û 
bihagiran, bi sedema êrîşa 
kevneperestiya desthilatdar û 
hevalbendan hiloşiya, lê bandora wê 
komarê di dîroka gelê me de her 
berdewam e û ciyê rûmet û şanazî û 
derswergirtinê ye. 

Hevalên rêzdar! 

Piştî hiloşîna Komara Kurdistanê, 
xebat ji bo rizgarî û azadiyê bo demekê 
jî nesekinî, keç û xortên xebatkar ên 
gelê me hewil dane, di her derfeteke 
jêhatî de daxwaziyên rewa û berheq ên 
neteweya me bi awayekî aştîxwazane ji 
bo çareserkirinê bînin holê, lê dijminên 
maf û azadiya gelê me, rejîmên dîktator 
û serberedayî ên welatê me ku ji bilî 
zimanê gef û gurr, kuştin û birrînê lojîk 
û mentiqeke din nas nakin, bersiva 
xwestekên berheq ên gel bi agir û hesin, 
kuştin û birrîn, dermandan û pirr komplo 
û pîlanên din ên nemirovane dane, 
lewra ji bilî berxwedan li hember 
pêvajoya qirkirina gelê me tu rêyeke 
din ji bo keç û xortên xebatkar yên gelê 
me re nemaye. 

Xebata mafxwazane a neteweya Kurd 
li Kurdistana îranê bi rêberiya PDKÎ 
zêdetirî şeş dehsalan e ku di pêxema 
diyarîkirina mafê çarenivîsê de dom dike 
û di vê rêyê de bi hezaran keç û xortên 
netirs û wêrek fida û gorî bûne, lê bi 
kêfxweşî ve gelê me li hember wan 
hemû serkut û çewisandinan de bêdeng 
nemaye û niha jî bi hemû awa û şeklên 
cur bi cur, ji bo bidestxistina mafên me 
ên netewî di pêxema cihgirkirina 
sîstemeke demokratîk a federalî de 
xebatê didomîne û roj nine keç û xortên 
kêrhatî û xwedî şiyan ên gelê me 
destanek ji qehremanî û mêrxasiyê, 


destanek ji berxwedan û netirsiyê li 
hember dijminên gel me de tomar nekin 
û di girtîgehên bixof û tirsnak ên rejîmê 
de bi dengê dilêr ê xwe sirûda: "Ey 
Reqîb"ê nebêjin û bi vî awayî vîn û 
îradeya xwe ya xurt li hember dijmin j 
bo xebat di rêya azadî û rizgariy. 
neteweya Kurd de nîşan nedin. 

Pêşewayê nemir Qazî Mihemed, 62 
salan berî niha di civîneke giştî a xelkê 
de li bajarê Mehabadê, di gotareke 
girîng û dîrokî de ku di hejmara 50 a 
rojnameya KURDISTAN'ê de belav bû, 
dibêje: 

" Heke di îranê de azadî cihgir bibe, çi 
arîşeyek heye ku Îranî destê biratiyê 
bidin hev û di kêleka hevdu de, birayane 
bijîn, Soviyetê çendîn Komar hene, 
Amerîka çil û çend Komar hene, çar 
netewe li Swîsê dijîn, lê li rex hev û bi 
yekdil û yekdeng j bo pêşdebirina welat 
dixebitin. Me jî serbarê hebûna nakokî û 
dijheviyan bi Azerbaycanê re, azadî û 
demokrasî kire xala hevbeş a biratiya 
me û em bi neteweyên din ên îranê re jî 
radigehînin ku em ne li dijî tu kesî ne, 
hûn jî dest ji top, teyare û tankan 
berdin. Me ji wan re got, em jî weke 
neteweyên din mirov in ku mafên însanî 
hene, gelo ma neteweyek din ji bilî me 
di bin xêsîrî û bindestiyê de maye? 
Welatên pêşektî ên cîhanê tenê bi 
sedema vê yekê pêşverû ne ku karê xwe 
bi destê xwe dimeşînin û dilsozê xwe ne 
û her tiştek wan yê wan bixwe ye, rê 
dibin gelê me jî, bila xwediyê hebûn û 
nebûna xwe bixwe be, bila ew tişta ku 
dixwaze, bixwe hilbijêre". 

Hevalên qedirgiran! 

Niha jî ku 63 sal ji wê demê derbas 
dibe, di wê heyamê de bi dehan netewe 
di çar goşeyên cîhanê de, gihîştine mafê 
diyarîkirina çarenivîsa xwe û dewleta 
serbixwe ava kirine, Kurd jî weke 
neteweyekê, her çend 

mafê dewleteke serbixwe heye, 
lê bi şîrove û dahûrandinê, ji bo 
çareserkirina pirsa Kurd li îranê, dirûşma 
federalîzmê hilgirtiye, lê mixabin lojîka 
desthilatdarên zal bi ser îranê neguherî 
ye û niha jî ku çaxê cîhanîbûn, cîhana 
ragihandin û pêwendiyên lezgîn e, 
dixwazibin bi serkut û qirkirinê bersiva 
daxwazên berheq ên gelê me bidin. 

Ya ku ji wê jî zêdetir cihê kul û keserê 
ye, eva ye ku komek Opozîsyona binav 
demokrat jî her bi wê cure lojîkê 
serederiyê dike ku Komara Îslamî a 
îranê tevdigere û avakirina sîstemeke 
federal di îrana pêşerojê de weke 
fakterek ji bo hiloşîna îranê dizanin û 

dixwazin pêvajoya dîrokê ber bi paşve 
vegerînin. Di demekê de ku federalîzm 
di îrana pêşerojê de ne tenê nabe 
sedemê parçebûna îranê, belku di 
çarçoveya îraneke demokratîk a federal 
a rasteqîne de yekîtiya welat misoger û 
ewle dibe û tenê di rewşa bêmafkirina 
neteweyên pêkîner ên îranê de, hegera 
parçebûn û ji hev veqetiyanê zêdetir 
derdikeve holê. 

Hevalên ezîz! 

Di vê roja dîrokî de, ezê lênihêrînê bi 
ser çend bûyerên girîng bikim ku 
bandora wan li ser pirsên siyasî yên 
herêmê û analîz û şiroveyên di vê 
derbarê de heye: 

Di sewiya navneteweyî de 

1. Ew kirîz û qeyrana aborî ku di cîhanê 
de hatiye rojevê û yê bûye sedema liv û 
tevgereke berfireh li welatên cîhanê û 
buhaya niftê di bazara cîhanê de, ji 
bermîlek 140 Dolar, dabezî 40 Dolar ji 
bo 

her bermîlekê. Ev dabezîna buhaya 
petrolê, her çiqas li ser aboriya gellek 
welatan bi bandor^ bû, lê tesîr û 
karîgeriya wê li ser îranê dê zêdetir û 
berfirehtir bibe, ji ber ku aboriya îranê 
aboriyek tekpaye û li se niftê ava bûye. 
Bê guman heke dabezîna puhaya niftê 
her wisa dom bike, welatê îranê dê tevî 
kirîzeke berfireh berbirû be ku bandor li 
ser dabezîna asta jiyana xelkê dibe û di 
wê rewşê de egera rûbirûbûn û pevçûna 
zêdetir a xelkê û desthilatê dê derkeve 
holê. 

2. Hilbijartina Barak Obama di 
dengdaneke dirêjdem û azad û 
demokratîk de ji bo Serok Komariya 
Amerîkayê, bi çend sedeman ve 
dengvedana berfireh di asta cîhanê de 
hebû ku yek ji wan sedeman eva bû ku 
bo cara yekemîn di dîroka Amerîkayê de 
çermreşek ji bo Serkomariya wî welatî 
hate hilbijartin û rola çermsipiyan di wê 


hilbijartinê de xuya bû ku eva nîşana 
kûrbûna binc û rîşala demokrasiyê di 
welatê Amerîkayê de ye. Heke me wan 
hilbijartinan tevî hilbijartina Serok 
Komariyê di îrana Îslamî de bidin berhev 
ku divêt Serok Komar mêrekî siyasî, 
Şîeyê "esan eşerî" (12 Îmamî) û pêrewê 
"Welayeta Mutleqe a Feqîh" be, bi 
gotineke kurt û kin, kesekî helandî di 
Welayeta Feqîh de be û ji çendîn bêjîng 
û safiyan derbaz be, wê demê em dê 
baştir tê bigihîjin ku mixabin xelkê welat 
me rastî çi şebehekê hatine. 

Helwesta rejîma Îslamî a îranê di dema 
hilbijartina Serok Komariyê di Amerîkayê 
de, zêdetir alîgirî ji Barak Obama bû. 

Bi wê hêviyê ku bi çûna 
Komarîxwazan û hatina kesekî 
Demokrat ew jî çermreş ku bas ji 
diyalog û çareseriya aştîxwazane dike, di 
cîbicîkirina armancên wan de bibe 
hevkar û her ev şîroveye jî bû ku bo 
cara yekemîn di dîroka hatine serkara 
Komara Îslamî de ji aliyê Serkomarekî 
tundajo wekî Ehmedînejad ve peyama 
pîrozbahiyê ji bo Obama hate şandin ku 
heta niha jî ji aliyê Barak Obama ve 
nehatiye bersivdan. Obama heta niha di 
axavtinên xwe de, serbarê vê yekê ku 
basa gotûbêjên rasterast tevî rejîma 
îranê dike, lê di heman demê de li ser 
siyaseta berê ya Amerîkayê tekezê dike, 
polîtîka ku berlêgirtnê dike^ ji 
bidestxistina çekên Etomî ji aliyê îranê 
ve, pêşgîrî ji xurtkirin û piştgiriya 
Komara Îslamî ji terorîzmê û hwd..., vê 
yekê Komara Îslamî di pêşdebirina 
siyasetên xwe ên şerxwaz de bêhêvî 
kirine, lewra weke berê propagandayên 
xwe li dijî Amerîkayê didomînin. 

3. Di çarçoveya pêvajoya hewildana 
îranê ji bo bidestxistina Çeka Navikî û 
piştgiriya terorîzmê û destrwerdan di 
nav kar û barên welatên herêmê bicî ye 
û li vir qala hevalbendiyeke din ji aliyê 
welatên Ereb li hember siyaseta 
zorxwaziyên rejîma îranê bikin û eva jî 



nîşaneyeke din ji têkçûna siyaseta 
rejîmê û munzewî û terîkketina her çiqas 
zêdetir di civaka navneteweyî û her wiha 
herêmê de. 

Di dawiya sala 2008'an^ de ku dema 
mana hêzên Amerîka li îraqê bi dawî 
dihat, her du welat anku îraq û Amerîka 
projeya peymana ewlekariyê ji bo mana 
hêzên Amerîkî heta sala 2011'an 
dinirxand ku rejîma Komara Îslamî a 
îranê ji rêya destek û girûpên nêzîk ên 
xwe li îraqê bi gefxwarin û bi 
temahxistina hejmarek ji îraqiyan ceh 
dikir ku lihevhatina ewlekariyê nehê 
pejirandin, ji bo ku welatê îraqê zêdetir 
ji berê bixe bin rikêfa xwe û bi dilê xwe 
di îraqê de tevbigere ku ev hewl û 
bizave jî tevî têkçûnê berbirû ma û 
aqibet du welatan li ser mana hêzên 
Amerîkayê heya sala 2011'an, lihev kirin 
û peymannameya han bi fermî wajo 
kirin. 


Derbarê beşên din ên Kurdistanê 

Kurd li Başûrê Kurdistanê her çiqas li 
gor destûrê bi beşek ji mafên xwe 
gihîştiye û niha jî hikûmeta xwe a 
Herêmê heye, lê Komek ji pirsgirêkên 
wê her neçareserkirî mane. 

Arîşeyên wek vegerandina deverên 
Kurdistanê bo ser Herêma Kurdistanê û 
pêkanîna rapirsiyê li Kerkûkê û cihên din 
ku kurd lê niştecih in, ji aliyekî din ve 
çend aliyên Ereb roj bi roja zêdetir hewl 
û bizava paşdekişan ji destûrê û 
navendîkirina desthilatê didin û hej wiha 
destwerdanên derekî ên rejîmên îran û 
Turkiyê ji bo pêkanîna kosp û astengan 
li ser rêya ewlehiya Hikûmeta Herêma 
Kurdistanê cihê xwe ê taybet heye. 

Em hêvîdar in hikûmet û xelkê 
Herêma Kurdistanê bi hilgirtina gavên 
yekgirtî bi ser wan kospan de zal bibin û 
Komara Îslamî ya îranê di bêhêvîtiyê de 
bihêlin. 

Der barê kurd li Bakûrê Kurdistanê, 
helwesta nû a hikûmeta Turkiyê bi 
danîna kanalek kurdî û vekirina vê 
kanalê ji aliyê Serok Komarê Turkiyê ve 
û danîna çend beşên xwendinê bi 
zimanê kurdî di zanîngehên Turkiyê de, 
her çiqas gavên biçûk û destpêkî ne, lê 
pêngavên berbi pêş tên hesibandin, em 
hêvîdar in Turkiye bi avêtina gav û 
kirinên din rê ji bo çareserkirina doza 
Kurd li Turkiyê veke. 

Silav li bibîranîna 2'yê Rêbendanê, 
salvegera avabûna Komara Kurdistanê 

Bihiloşe rejîma dijîgelî û paşverû a 
Komara Îslamî 

Hûn jî her bijîn bi şadî û kêfxweşî 

Ev peyame ji aliyê Têmûr Mistefayî, 
endamê Deftera Siyasî a PDKÎ ve di 
rê û resma 2'yê Rêbendana 
1387'an(21.01.2009'an) de hate 
pêşkêşkirin. 







Agirî-Taybet 


fk 


63’hemîn Salvegera Avabûna Komara Kurdistanê Li Gund Û 
Bajarên Rojhilatê Kurdistanê Bi Coşeke Mezin Hate Pîrozkirin 





W eke hemû salên berê, îsal jî 
gelê azadîxwaz li pirraniya 
gund, dever û bajarên Rojhilatê 

Kurdistanê bi lidarxistina çalakiyên 
berfireh û cur bi cur, cejna 2'yê 
Rêbendanê, 63'hemîn slavegera 
avabûna Komara demokratîk a 
Kurdistanê li Mehabadê ku di sala 
1946'an de hatibû damezrandin, pîroz 
kirin. 

Çalakiyên pîrozkirinê ên endam û 
alîgirên nepenî ên PDKÎ li gund û 
bajarên Kurdistanê îsal gellek xuya û 
berçav bûn û endamên netirs û şoreşger 
serbarê zext û givaşa xurt ya ewlekariya 


hêzên hov ên Komara Îslamî a îranê li 
hemû bajarên Kurdistanê, bi coşeke 
mezin çûn pêşwaziya wê roja dîrokî û 
neteweyî. 

Endam û alîgirên PDKÎ li pirraniya 
gund, herêm û bajarên Rojhilatê 
Kurdistanê bi çalakiyên wek: nivîsîna 
dirûşmên taybet ên vê hilkevtê li ser der 
û dîwar û cihên giştî, belavkirina tirakt, 
CD'yên deng û reng û wêneyên rêberên 
Şehîd, Pêşewa Qazî Mihemed, Dr. 
Qasimlo û Dr. Şerefkendî, belavkirina 
şîrnî û şekrokan di nava tax û kolanên 
gund û bajaran, hilkirina agir li ser 
bilindahiyan, lixwekirina cilûbergên Kurdî 
bi zemleke neteweyî, hildana ala 
Kurdistanê bi nepenî li hin cihên giştî ên 
gund û bajaran, dîlan û govenda 
xweşiyê û wd... 63'hemîn salvegera 
avabûna Komara demokratîk a 
Kurdistanê weke destkevteke dîrokî û 
neteweyî bibîr anîn. 

Li Mehabadê endamên nepenî yên 
PDKÎ çûn ser gora Pêşewa Qazî 
Mihemed û hevalên wî û destegulên rêz 
û emegdariyê danîn ser gora Pêşewayê 
nemir ê Kurd û her wiha ala rengîn a 


Kurdistanê jî hildan. 
destegulan û hildana ala Kurdistanê li 
ser gora hunermend, helbestvan û 
nivîskarên navdar ên wî bajarî ew roja 
dîrokî bibîranîn. 

Ji ber vê hencetê, rewşa awarte li 
bajarê Mehabadê hatibû ragihandin. 

Ew bajarên ku çalakiyên pîrozkirina 
63'hemîn slavegera avabûna Komara 
demokratîk a Kurdistanê di nava bajar û 
herêm û gundên derdora wan hatin 
lidarxistin, ev in: Pîranşar, Serdeşt, 
Merîwan, Sewlava, Nodşe, Sine, Urmiye, 
Selmas, Ciwanro, Dêwulan, Bokan, 
Mehabad, Seqiz, Hewşar, Sayînqela, 
Dîwandere, Kamyaran, Bane û wd... 


Di Gellek Welatên Cîhanê De, 63’hemîn Salvegera Avabûna 
Komara Kurdistanê Hate Pîrozkirin 


D i gellek welatên cîhanê de, 
Komîteyên PDKÎ bi lidarxistina 
rê û resm û şahiyên mezin û 

girseyî, cejna 2'yê Rêbendanê, 
63'hemîn salvegera avakirina Komara 
Demokratîk a Kurdistanê pîroz kirin û 
bi coşeke bêwêne çûn pêşwaziya wê 
roja dîrokî û neteweyî ya Kurdan ku 63 
salan berî niha yekemîn desthilata 
nûjn û demokratîk a Kurdan li 
Mehabadê li ser destê Pêşewa Qazî 
Mihemed, rêberê navdar ê Kurd û 
rêberê PDKÎ hatibû damezrandin. 

Di çend rojên borî de, li Dewletên 
Yekbûyî yên Amerîkayê, du herêmên 
Kanadayê, Fînland, Swêd, Otrîş^, 
Almanya, Yûnan û..., Komîteyên PDKÎ 
bi beşdariya endam û alîgir û dostên 
partiyê û herwiha partî, rêxistên siyasî, 
civakî û kesayetiyên siyasî û 
rewşenbîrên kurd ên her 4 beşên 
Kurdistanê, şahiyên mezin û qirseyî bi 
vê hencetê ve lidar xistin. Gellek 
kesayetiyên siyasî, rewşenbîr û partî û 
rêxistinên Îranî û biyanî yên wan 
welatan jî tevlî şahiyên bibîranîna 
63'hemîn salvegera avakirina Komara 


Demokratîk a Kurdistanê bibûn û 
peyam pêşkêş kirin. 

Di çend rojên tê de, li Beljîkayê, 
Danîmark, Norwej, Îngilîstanê jî, 
komîteyên rêxistinî yên PDKÎ dê 
şahiyan lidar bixin û 63'hemîn 
salvegera avakirina Komara 
Demokratîk a Kurdistanê pîroz bikin. 

Ji bilî peyamên taybet bi vê hilkevta 
dîrokî, di wan şahiyan de, li ser aliyên 
cuda cuda ên Komara Kurdistanê û 
destkevtên wê di 11 meh 
desthilatdariyê de, û xizmet bi 
zindîkirina armancên neteweyî û pîroz 
ên Komara Kurdistanê tekez hatibû 
kirin. 

Bi govend, dîlan û dengê zelal û 


xweş yê hunermendên Kurd şahiyên 
han bêtir hatin xemilandin. 

Rapora berfireh ya wan şahiyan di 
beşa Nûçeyên malpera me de 
bixwînin. 











^ Hejmar 104, 31’ê Çileya Paşîn a 2009 SIYASÎ 


Agirî 


^-dihejmartin ku kanê dê kengê ji 

rêya Bêsîmê ve dê hevalên beşdar di 
emeliyatê de daxwaza arîkariyê bikin û 
bêjin ku çend hevalan bişînin. Her kesekê 
xwe ji bo çûnê amade kiribû. Lê heta ku 
operasiyon xilas jî bû tu tîmekê hewceyî 
bi arîkariyê nebû. Desteya ku çûbûn nava 
bajarê Selmasê, ji bo derbelêxistin ji 
hêzên dijmin, karîn di nava dilê dijmin de 
derbên mezin û giran li dijmin bixin û 
hemû armancên xwe bimeşînin. Bi rastî 
operasiyonek bênimûne bû. 

Her wisa ew desteya Pêşmereyan ku ji 
bo derbelêdan li binkeyên aborî yên 
dijmin hatibû danîn, karîn derbeyên giran 
ên aborî li hikumeta dagirker bixin û 
dehan otomîl û alavên din ku di xizmeta 
hêzên rêjîmê de bûn, bişewitînin. Ji ber 
ku bo hikumeta Melayan, jiyana mirovan 
tu nirxek tune ye, lê bi zirarên aborî hîn 
zêdetir tûre dibe û dixinzire.Desta din jî li 
ser rêya Urmiye - Tehran'ê karîn wê rêyê 
bêxin bin kontirola xwe û ji rêwiyan re li 
ser mafên gelê kurd, siyasetên partiyê û 
pîlan û kiryarên qirêj û gemar ên dijmin li 
hember kurdan û hemû gelên îranê 
biaxivin. Lê mixabin piştî demeke kurt, 
hêzên dijmin hatne meydanê û şer dest 
pê kir. Ji ber vê yekê Kadro û 
Pêşmergeyan nekarîn demeke dirêjtir ji 
bo xelkê biaxivin. Her di wê dema kin û 
kêm de, hevalan karîn ji bo sedan kesan 
qise bikin ku beşek ji wan karmend û 
xizmetkarên hikûmetê bûn. Her di wî şerî 
de jî çendîn kes ji hêzên şerker ên dijmin 
hatin kuştin û birîndarkirin û bûne 
goriyên siyasetên ne mirovane yên 
Komara Îslamî. Her wisa hindek ji van jî 
bi destên qehremanên kurdan hatin 
êxsîrkirin. Her di wî şerî de jî gellek 
otombîl hatin şewitandin û hemû 
Pêşmerge û kadr bi sax û silamet tevî 
çendîn êxsîran vegeriyane gundê 
Zêvecûk'ê ku meydana Fermanderiyê li 
wir bû. 

Êdî şev direng bibû û çend 
demhejmêrek mabû ji bo şefeq û serê 
sibê. Lê dijmin her ji tirs û xofê, bê 
armanc teqe dikir, gule direşandin, 
Dijmin haydar bibû ku hêzeke zaf a 
Pêşmergan di herêmê de heye û ji ber vê 
hindê jî hêza xwe ya herî zêde ji bo 
derbelêxistin ji Pêşmergan anîbû bo van 
herêmen sînorî. Wan fikir ji vê yekê 
nedikirin ku parêzvanên Kurdistanê 
bername û pilaneke wiha qurs û mezin di 



nava dilê van de birêve bibin. Lewra 
operasiyona han bû sedem ku wê şevê 
dîsan hêzên dagirker mîna caran li 
hember kar û hêz û vîn û îradeya 
Pêşmergeyan de kîş û mat û zelûl mabû 
û ji tirsan re tenê bê hedef ji xwe re teqe 
dikirin. Piştî ku hevalan mandînebûn û 
destxweşî li hev kirin, em hemû bi hev re 
li gora bernamê bo aliyê gundê 
Berdiyanê ketin rê. Belê, şev berev 
direngiyê diçû û diviya hêzên me di dema 
herî zû de ji bo aliyê gundê Berdiyanê 
bimeşin. Heval dîsan di nava şeva tarî de 
tevî êxsîr û destkevtên xwe bo aliyê tîma 
parastinê bi rê ketin. Befra sipî karîbû 
heta qasekê tarîtiya şeva sar ya zivistanê 
bişkêne. Mirov dikarî heta qederekê dûrî 
xwe bibîne. Ji gundê Zêvecûk'ê heta 
Berdiyan'ê çend seet rê bû. Hevalên 
beşdar di operasiyonê de, her kesî bi 
heyecan basa şer û bûyerên ku dîtibû, ji 
hevalan re dikir û em li binevrazê dirêj bi 
ser diketin. Lê ji ber mandîbûnê ew 
binevraz her ber çavên min dirêjtir dibû û 
dawî pê nedihat. Di rêçûnê de jî wek 
hemû karên din, kesên zîrek û çeleng û 
yên tenbel û serxwe hene. Ez yek ji wan 
kesên giran û tenbel bûm ku eger 
nebêjim hemû caran lê dikarim bibêjim 
herî zêde, ez kesê dûmahîkê bûm û 
hindek caran jî di xew de dimam.Hevalan 
pirr caran arîkariya min dikirin û barê min 
sivik dikirin. Bi her kul û derdekê be, em 
ew hevalên dawiyê jî bi serketin. Diniya 
hêdî hêdî zelal bibû û şeva tarî ku hertim 
cî û meydana Pêşmergeyan tê de 
berfireh û vekirî ye, ciyê xwe dida roja 
ronahî. Hevalên me demek bû ku 
gihîştibûn gund û em jî bi wê hêviyê bûn 
ku herin gund û bêhna xwe vedin û 
demekê razên ku nivistin ji bo min hemû 
tiştek bû. Ji ber ku em bikarin bêhna xwe 
vedin, tîma parastin û bêhnvedanê li wir 
cihgir bû û her tiştek jî bihata pêş, me 
hizra wê kiribû û em xatircem bûn ku 
bikarin bêhna xwe vedin. Bere berê roj 
derketinê me xwe gihîjande gund. Ewa 
cara min ya yekemîn bû ku ez diçûme 
gundê Berdiyanê. Dîtina gund û derdorên 
wê hemû bo min taze bû. Ez û ew 
hevalên ku mabûne dûmahiyê, tevî hev 
çûne ew mala ku ji bo me hatibû 
diyarîkirin. Her wek min berê ji we re bas 
kir ku hevalan pirr caran hevkariya min 
dikir û barê min sivik dikirin, wê carê jî 
kekê Mihemedsalih ku bi Dirbo tê 
naskirin, çeka min tevî xwe biribû (Kekê 
Dirbo piştî çend salan di şerekê de li 
devera Geliyê Berandêzê tevî çend 
hevalên qehreman ên din Şehîd bû. Riha 
wan şad be). Wextê em çûne wê malê û 
me çek û rextên xwe danîn, kekê Mecîd 
Nûrî xelkê gundê Nelas ser bi devera 
Dolê ku yek ji van hevalan bû, ji min re 
got: "Dê were istirahetê bike mala te 
wêran nebe Silêman, te em heşir kirin". 

Dûmahîk heye... 


Şiroveya 
Peyvên Siyasî 


Berhevkar: 
Omîd Esxeran 
omid_anbi@yahoo.com 


Totalîtarîzm 

T otalîtarîzm bi wateya hikûmeta 
bikom û tevalî ye û ^ 
sîstemeke desthilatdariyê re tê 

gotin ku şêwaz û metoda dîktatoriyê 
digire pêşberî xwe û di gişt kar û 
barên siyasî, aborî û civakî ên welat 
de maytêkirinê dike û bi vî awayî 
rûçik û buhayên azadî û demokrasiyê 
ji holê radike. 

Bi giştî dewletên totalîter bi 
mifahwergirtin ji girtîgeh û dezgehên 
polîsê nepenî, hikûmeta xwe qahîm û 
bihêz dikin û bi şopandina metodên 
teror û tirsandinê, rêyê li hember her 
cure rexneyekê digirin û dewsa 
berbipêşveçûnê dest davêjin gendelî 
û derkirina yasayên tund û tûj. 
Alîgirên Totalîtarîzmê berî vê çendê 
ku desthilatê bidestve bigirin, ji rêya 
xwenîşandanên berfireh ve, îdeaya 
rizgarî û çaksaziyê dikin û xwe weke 
alîgirên demokrasiyê didin nasîn. Lê 
piştî ku gihîştin desthilatê, tev hewl û 
bizavên demokrat û azadîxwaz 
tepeser dikin û rêyê ji ber her cure 
bas û gazindeyekê li ser sîstema 
desthilatdariya xwe digirin. Yek ji 
taybetmendiyên berbiçav ên 
totalîtarîzmê, avakirina kulturek 
rûyekî ye. Ew her wiha 
piropagandayê ji bo xizmetkirin û 
pêşketinê dikin, eva bona vê çendê 
ye ku ew endamên civakê her di 
temenê zarokî û nûciwaniyê de 
bixapînin û di civakê de rewş û 
zirûfek siyasî a yekgirtî W vêc û 
qazancê xwe pêk bînin. îro rojê 
mînaka sîstemên han di seranserê 
cîhanê de tê xuyakirin. Weke Hîtler li 
Almaniyayê ku piştî vê çendê ku gihîşt 
desthilatê, hemû bingehên 
demokrasiyê bin pê kir û di hemû kar 
û barên welat de destwerdan dikir û 
Alamniya ber bi têkçûn û jinavçûnê 
bir. 


Çavkanî: (Ferhengî Ramiyarî 
Nîga) Azad Weledbegî 
(Danêşnamêyê Siyasî) 
"Politicial Dictionary" 

Daryûş Aşorî 








Agirî _ HEVPEYVÎN _ Hejmar 104, 31’ê Çileya Paşîn a 2009^7 

Têmûr Muradî, Berpirsê CAPK di hevpeyvîneke taybet bi Agirî re: 


XEBAT Û ÇALAKÎ 


Di doma pêvajoya avakirin û 
pêkhatina sazî, komele û rêxistinên 
siyasî, civakî, çandî ên demokratîk û 
serbixwe ji bo Rojhilatê Kurdistanê, 
vê dawiyê saziyek bi navê Civaka 
Aştî û Pêşveçûna Kurdistanê (CAPK) 
ji aliyê komek xebatkarên siyasî û 
civakî ên Rojhilatê Kurdistanê kete 
nav qada xebata civakî û sival a wî 
parçeyê Kurdistanê û xebata wê bi 
awayekî fermî hate ragihandin. Ji bo 
ku xwendevanên Agirî bêtir vê 
komeleya civakî nas bikin, haydarê 
armancên wê, kar û piroje û her 
wiha çarçoveya kar û xebatên CAPK 
û çend aliyên din ên çalakiyên 
komele û saziyên sivîl li Kurdistana 
îranê bibin, me ev hevpeyvîne bi 
Têmûr Muradî, Berpirsê Giştî yê 
CAPK re pêk anî. 


Hevpeyvîn/Azad Kurdî 


J i kerema xwe re, ji bo 
xwendevanên Agirî xwe bide 
nasîn... 

Di destpêkê de, silav û rêzên min hene ji 
bo te û xwendevanên Agirî re. 

Ez li gundê Howesnê li devera Soma ser 
bi bajarê Urmiyê hatime dinê, min 
xwandina xwe ya destpêkî li gundê 
Howesnê xilas kir û ji bo xwandina bilind ez 
çûme Urmiyê. 

Min di sala 1979'an de xwandina bilind di 
rişta xwezanasiyê de kuta kir, ^ev yek 
hevdem bû digel şoreşa gelên îrane û 
destpêka desthilatdariya Komara Îsalmî, di 
destpêka sala 1980'an de şer bi Komara 
Îslamî re li Bakûrê Rojhilatê Kurdistanê dest 
pê kir û êdî fersenda domandina xwandinê 
ji min re nema. 

Di xilasiya sala 1979'an û destpêka 
1980'an de bi alîkariya Mihendiz Cangîr 
Îsamîlzade ku peywendî digel PDKÎ û Şehid 
Dr. Qasimlo re hebû, digel çend hevalên 
Şîmalê wek Şehîd Elî Kaşifpûr, Mizefer 
Begzade, birayê min Arşad Muradî, Şapûr, 
Hisên, Niho û wd... me yekemîn rêxistinên 
PDKÎ li Bakûrê Rojhilatê Kurdistanê ava kir 
û xebata me ya siyasî û çekdarî karê xwe 
dest pê kir û di hemû deverên herêmê de 
deng veda. 

Ez heta^ xilasiya salên 1985'an di nav 
refên PDKÎ de, di beşên cur be cur de çalak 
bûm, di despêka sala 1985'an de ji ber 
rewş û zirûfa wê demê ez li Kurdistanê 
derketim û ser min li ser Swêdê hasilî. 

Ez îro li Swêdê wek bernamerêjê 
kompyuterê bi zimanê Cobol-86 li şîrketek 
berfirh a Skandîanvyayê de bi navê Nordea 
di beşa navneteweyî ya wê de kar dikim û li 
kêleka wê jî karê xwe yên civakî û siyasî jî 
dimeşînim. Niha berpirsê giştî yê CAPK me. 

-Kek Têmûr, Çima navê Cîvaka Aştî û 


DÎ NAV GEL DE Û MÎL 
ARMANCA CAPK YE 



CAPK’Ê DIXWAZE BONA 

XURTKÎRÎNA LOBÎYA KURD Û 
PÎRSÊN KURDÎSTANÎ DENGÊ XWE 
BÎDE BÎHÎSTANDÎN 

Pêşveçûna Kurdistanê? 

Têmûr. M: Nav wek siloganek balkêş 
merem û armancên her saziyekê dide 
xuyakirin, ji ber ku CAPK li ser wê baweriyê 
ye ku di Rojhilatê Kurdistanê de xebat ji bo 
civakek aştiyane û pêngavavêtin ji bo 
pêşvebirina civakê erkeke herî giring yê 
navê Civaka Aştî û Pêşveçûna Kurdistanê 
baş hatiye dîtin û hilbijartin. 

-Armancên we ji bo avakirina CAPK çi 
bûn? 

Têmûr. M: Bersîva vê pirsê dikare gellek 
dirêj be, lê ez bi kurtî dikaribim bibêjim ku 
guhertinên îro yên li ser rewşa civakî û 
siyasî û hebûna şerê çekarî yê bi salan li 
Rojhilatê Kurdistanê û bandora wan şeran li 
ser civakê û paşdemayîna civaka sivîl û 
sedemên din ên cur be cur ji aliyekê û ji 
aliyê din jî derfetên îhtimalî û xeterên li ser 
rêya gelê kurd, pêwîstiya damezirandina 
CAPK bûn. 

Dikarim bibêjim ku armancên CAPK 
serederîkirina bi wan lêger û pirsgirêkên 
civakî û siyasî re ye yên ku di nav civaka 
Kurd di Rojhilatê Kurdistanê de ne, ev 
armanc dikarin bi xalên wek pêşdebirin û 
xurtkirina kultûrek bilind, pêşvebirina 
edebiyata kurdî, çand û nasnameya 
neteweyî li Rojhilatê Kurdistanê bêne 
pênasekirin, her wisa pêşxistina pîvanên 
mirovatiyê û mafê mirovan, bihêzkirina 
bingeha parastina aştî û bi hevre jiyana 
aştiyane di navbera gelan û civakan de û 
têkoşîna çalak li dijî dîtinên şaş li ser jinên 
kurd û xebat ji bo civakek ku mafên mêr û 
jinan wek hev bibîne. 

Xebat ji bo ku ciwanên kurd rêya 
xwendin û xwepêgehandinê hilbijêrin bona 
gihîştin bi civakek serdemî di pêşerojê de, 
komkirina hêzên Kurdistanî yên ku li 
derveyî Kurdistanê dijîn û pêkanîna pirekê 
di navbera wan û gel di Rojhilatê 
Kurdistanê de. 

-Sedem çî ne ku hûn dîxwazin weke 
saziyeke civakî û sivîl têkoşîna xwe 
bimeşînin? 

Têmûr. M: Partî û hêzên siyasî li 
Rojhilatê Kurdistanê hene û piraniya ew 


Bt MtLÊ GEL RE, 


kesên ku îro di destpêka tevgera CAPK de 
beşdar bûne, tevî saziyek siyasî wek PDKÎ 
ne û wê partiyê bi hêzeke demokratîk û 
pêşeng ku xebata siyasî û neteweyî a gelê 
kurd birêve dibe nas dikin, lewma avakirina 
saziyeke civakî û sivîl wek rêya têkoşînê 
hatiye pesendkirin. 

Civakek sivîl li ser van hewcehiyan ku em 
di Rojhilatê Kurdistanê de dibînin, bizavek 
îro nine, xebata sivîl ji bo tesbîtkirina fikir û 
bingehên demokrasiyê li civakek serdemî û 
pêşketî di hemû warên çandî, kultûrî, 
hişyariya siyasî û civakî de pêngavên hewce 
ne. 

Xalek din ev bû ku îro pirr kesên kurd ku 
têkiliyên wan bi partiyên siyasî re tune, ji 
xebat û çalakiyan dûr ketine û zêde di nav 
civak û bizavên kurdî de îzole bûne, komele 
û civakên sivîl wek CAPK dikarin van hêzan 
li dora xwe kom bikin, bêy wê ku pêwendî 
bi fikir û ditînên wan yên siyasî ve bibin. 

-Kekê Têmûr, CAPK ser bi tu rêxistin û 
partiyeke siyasî nine? 

Têmûr. M: Keko na, wek saziyek sivîl û 
serbixwe, dostînî li ser bingeha 
demokrasiyê û rêz û hurmetgirtina hevbeş 
dirûşma CAPK ye, her wek ku di bername û 
destûra CAPK hatiye ronkirin, em dixwazin 
bi hemû partî û hêzên demokrat ên 
Kurdistanê û bi xasmayî yên Rojhilatê 
Kurdistanê re hevkar û hevxebat bin û 
çalakiyan bimeşînin. 

CAPK wek her komele û saziyek sivîl, 
hêvîdar e ku hêz û partiyên siyasî yên 
Rojhilatê Kurdistanê vê giranî û hewceyî û 
dewlemendiya civakên sivîl fam bikin û bi 
wan re hevkar bin. 


-Weke xuya ye xebat û çalakiyên we 
taybet ji bo Rojhilatê Kurdistanê ne, 
ne wisan e? 

Têmûr. M: Ji bo me pirsên hemû perçên 
Kurdistanê giring in û em hazir in her dema 
ku hewcetî hebe û kar destê me bê, 
beşdarî û alîkariyê bikin. 

Lê rast e, em xelk û niştecihê Rojhilatê 
Kurdistanê ne, pirsgirêkên Rojhilatê 
Kurdistanê arîşe û giriftên me ne, CAPK 
Rojhilatê Kurdistanê û li derveyî welat ev 
ciyên ku kurd lê dijîn, wek meydana xebata 
xwe hisab dike. 

-Binpêkirina mafê mirovan li Rojhilatê 
Kurdistanê ji aliyê Komara Îslamî a 
îranê ve bi xurt û berfirehî dimeşe... 
hûn dixwazin ji bo vê yekê çi bikin? 

Têmûr. M: Piştî serkevtiria şoreşa gelên 
îranê ku bû sebeb rejîma Îslamî desthilatê 
bigire öestê xwe, eva dibe 30 sal ku li 
hemû îranê û bi taybet di Rojhilatê 
Kurdistanê de, mafê mirovan bi awayekî 
sîstematîk, berfireh û eşkere tê pêpeskirin. 

Gelê kurd li Rojhilat ji mafên herî 
destpêkî û mirovî ên xwe bêpar in û di van 

30 salan de çi pênasîn bi mafê kurdan yên 
civakî, kultûrî û siyasî ên kurdan nehatiye 
kirin. 

Daxwaziyên kurdan bi girtin, zîndan, 
îşkence, kuştin û zor û zextan têne 
bersivdan, girtîgehên Komara Îsalmî tejî 
keç û xortên kurd in. 

Mehkemeyên Komara Îslamî a îranê 
piçûktirîn usûl û azînên mafê mirovan yên 
qanûnên navneteweyî berçav nagirin û bi 
hikmên çend deqîqeyî Kurdan mehkûmî 
dardanê yan hepsên giran û demdirêj dikin. 

Awayên hovane yên îdaman li îrane bi 
daliqandin û kevirbarankirinê her 
berdewam e, ev rûpelên reş û tarî di dîroka 
Komara Îslamî de dê bimînin û nahên 
jibîrkirin. 

Di vê derheqê de, CAPK berpirsiyariya 
xwe dizane û erk û wezîfeya CAPK ye ku li 
dijî wan zilm û destdirêjiya li ser mafê 
mirovan bisekine û ji raya giştî û cîhana 
navneteweyî re wan kiryar û zordariyan kifş 
û aşkera bike. 

-Helwesta we li ser sazî, komele û 
civatên sivîl, kultûrî û ... ên ne dewletî 
û serbixwe ku niha li Rojhilatê 
Kurdistanê dixebitin û bi berdewamî 
di bin zext û givaşên rejîma Komara 
Îslamî jî de ne, çi ye? 

Têmûr. M: Bi dîtina min eva cihê rûmet 
û şanaziyê ye ku îro li Rojhilatê Kurdistanê 
sazî, komele û civatên sivîl ava dibin û 
çalakiyên cuda cuda dimeşînin, eva nîşan 
dide ku êdî Komara Îslamî bi siyaseta zext 
û terorê nikare xelkê me bitirsîne û evan 
mecbûrî bêdengî û pasîvbûnê bike. 

Di destpêka şerê sepandî yê Komara 
Îsalmî bi ser kurdan de, xebat û 
berxwedana sivîl berçav nebûn, lê 
pêşdeçûna civaka Kurdî û zêdebûna xort û 
keçên xwandewar ev ekvasiyon guhartiye û 
îro gel di şert û mercên dijwar de 
berxwedana sivîl dikin, em wek CAPK 
xêrhatinê dibijine wan bizav û tevgeran û 
pişta wan disekinin. 

Ev giring e ku bizavên sivîl li Rojhilatê 
Kurdistanê bizanibin ku ev di xebata xwe 
de tenê nînin û hêzên sivîl û siyasî li 
dereveyî welat jî piş serê wan sekinîne. 

CAPK dê bibe piştgir û dengê bilind ê 
wan li dereveyî welat û her wisa dê bibe 
pirek di navbera hêzên li diyaspora û ên 
hindurî welat de. 

-Hûn dixwazin pilan, piroj û 
bernameyên xwe çawa û bi rêyan 
kîjan mekanîzman di nava civaka 
Kurdistanê de bimeşînin? 




Têmûr. A//Aşkera ye ku baştirîn xebat û 
çalakî ev e ku di nav gel û bi gel re bimeşe, 
hingê ev xebat û çalakî dikare serkevtî be û 
bibe xwedî bandorek baş di civakê de, lê ji 
ber ew rewş û şertên ku me di diyaspora 
de heye, divêt ku em bi awa û rêyên hewce 
xebata xwe bixin nav dilê gel û hundirê 
Kurdistanê. 

Ciyê kêfxweşiyê ye ku cîhana hemdem û 
pêşketî a îro ji ber şoreşa medyayê, 
mekanîzmên baş hene ku dikarin di vî warî 
de bi mifah bin, CAPK hem dixwaze ji wan 
mekanîzmên wek înternet, televîziyon, 
kovar û wd... û hem bi çêkirina 
peywendiyên rasterast bi avakirina sazî û 
civakan di hundirê Kurdistanê de xebata 
xwe bimeşîne. 

-Hûn weke CAPK tenê li derveyî 
welat dixebitin an li Kurdistanê jî we 
dê endam û çalakî hebin? 

Têmûr. M: Raste CAPK saziyek e ku li 
derveyî welat karê xwe dest pê kiriye, 
bêguman xebat û çalakî di nav gel û mil bi 
milê gel re armanca CAPK ye, lê em di van 
şertên ku îro tê de dijîn û ev nabe sebeb ku 
dest li ser destan bêne danîn, em îro li 
cîhanek nû ku bi lezgînî di halê guhertinan 
de ye dijîn, cîhana îro ji ber sebebên 
pêşveçûna teknîkî ji aliyê alav û amûrên 
ragihandinê ve bûye cîhanek piçûk û nêzîk, 
CAPK wek saziyek ji derveyî welat divêt ku 
ji van guhertinan û alav û amûrên teknîkî 
alîkariyê werbigire û dengê xwe bigehîne 
gel û hawara azadîxwaziya gelê kurd jî 
bigehîne raya navneteweyî. 

Em weke CAPK dixwazin bi gelê kurd li 
Rojhilatê Kurdistnê re peywendiyên berfireh 
çê bikin û divê CAPK bi komkirina endaman 
û çêkirina saziyan di Kurdistanê de çalak 
be, CAPK her wisa weke saziyek sivîl 
dixwaze bibe motora bizav û guhertinan li 
Rojhilatê Kurdsitanê û gelê Rojhilatê di 
hundir li dora CAPK de kom bikin û çalak 
bike. 

-Piroje û xebatê we ji bo pêşerojê çi 
ne? 

Têmûr. M: Eva pirseke berfireh e, ez dê 
bersiva we bi kurtî bidim, CAPK saziyek 
taze û nûavakirî ye, hêj gellek kar û xebat li 
pêşiya wê hene. 

Lê piroje û pilanên me hene, ya herî 
gering ev e ku CAPK di nav xwe de li ser 
pirs û karên xwe sax be û doktrîna 
(amozeya) xebata xwe ji dost û endaman 
re bi awayekî zelal û eşkere daynê 
meydanê, xalek ku li ser ve vê xebat tê 
kirin. 

CAPK hebûna xwe baştir di cîhana 

navteweyî de bide naskirin, dixwaze sazî û 
çalakî û doktrîna karê xwe wek saziyek sivîl 
li gora şert û mercên NGO (Non- 
governmental Organization )yekê bimeşîne. 

Em dixwazin CAPK weke saziyek giredayî 
bi sîstema N21 (Network Twenty One 
International) be ku bikare xwe û pirsên 
Rojhilatê Kurdistanê bi awayekî efektîv bide 
naskirin. 

Armanca CAPK ew e ku bikare wek hêza 
sereke û alahilgirê xebat ji bo mafê 
mirovan li Rojhilatê Kurdistanê di hemû 
asta navneteweyî de bê naskirin, ku bikare 
bona xurtkirina lobiya kurd û pirsên 
Kurdistanî dengê xwe bide bihîstandin. 

Amadekirin û weşandina raporan li ser 
rewşa mafê mirovan li îranê û Kurdistanê û 
her wisa şopandin û kontrolakirina hemû 
biryar û kirarên Komara Îslamî ku wek sûç 
û tawanên li dijî biryarên Neteweyên 
Yekgirtî têne dîtin û eşkerekirina wan. 

-Mekanîzmên we ji bo çareseriya pirsa 
Kurd çi ne û banga we ji bo degehên 
înasanî û demokratîk ên navneteweyî 
di vê derbarê de çi ye? 

Têmûr. M: Xebat û berxwedana gelê 
kurd li hemû perçên Kurdistanê bi salan e 
ku dimeşe, îro ev xebata ji ber şert û 
mercên civakî û cîhanî di qonaxeke nû de 
ye. 

Xebat û berxwedana gelê kurd divê ku di 
hemû warên siyasî û civakî de bê xurtkirin, 
lê li kêleka xebatên siyasî û neteweyî, em 
îro giraniyek mezin didin xebata sivîl û 
civakî, ew jî ji ber vê çendê ye ku em li ser 
vê bawerê ne ku heta civak di warê kultûrî, 
aborî, zanista siyasî û civakî, çanda 
demokrasiyê de dewlemend nebe, civakek 
demokratîk û tenah nikare ava be û bingeh 
bigire. 

Dîrok û temenê bizav û tevgerên sivîl û 
medenî di Rojhilata Navîn bi taybet û 
nemaze li Rojhilatê Kurdistanê de pirr kin û 
genc e. 

Demokratîkbûn û pêşveçûna civakên 
Ewropî ên modern û hemdem bersiva ron û 
zelal a vê hindê ye ku wan herî zêde di 
sedsalên 17 û 18'an de karê sivîl û medenî 
dest pê kirin û civata xwe di vî warî de xurt 
kirin.Ciwanbûna temenê navincî yê civaka 
kurd û zêdebûna jiyana şaristanî û her wisa 
pêşveçûna pileyên perwerde û 
xwandewariyê hewceyî û îmkanên berfireh 
in ji bo avakirin û xurtkirina civakên sivîl, ev 
komele û civakên sivîl ku di nav gel de serî 
hildidin û bi armanca rêxistin û 
organîzekirina gel û beşdariya wan di jiyana 
siyasî de xebatê dikin, dibe sedemê civatek 
xurt û garantiya pêşerojek demokratîk û 
ewle, her ji ber vê yekê em ji dezgehên 
însanî û navteweyî û demokartîk daxwazê 
dikin ku piştgiriya bizav û tevgerên sivîl û 
medenî bikin û bona xurtkirina van 
pêngavan bavejên. 

-Sipas kekê Têmûr ku we dema xwe 
ji bo vê hevpeyvîna me veqetand, 
gotina we ya dawiyê... 

Têmûr. M: Keko sipas ji bo te û weşana 
rengîn û delal a Agirî ku we ev derfeta da 
min, em di kar û xebata we de hêviya 

uner, pêwendiya navbera mirov û 
rastîniya tişteyî ya bedewkar, 
gewzîn û ciwankar e. Huner, 

kirûyeke komelayetî ya ku her gav dibe 
nîşana perisîna çanda civakî. Huner, 
narînî, naziktî û ranermtî ye. Huner, 
fehmberî, pêjn û behremendî ye. Huner, 
hez û hêz, giramî û giranbarî ye. Bi 
kurtayî huner, çeqa van hemûyan e. 
Ango huner, zerafeta ferasetê ye. 

Jiyan, huner e. 

Wekî ku li jorê jî hate diyarkirin huner, 
xweşikbûn û bedewbûn e. Mirov ancax 
bi huner û behreyên hunerî re dikare 
xweşikî û bedewiyên jiyanê bidest bixe 
an biafirîne. Mirov ancax bi rê û 
navgîniya hunerê û saya berhemên 
hunerî dikare wateyeke payidar li jiyana 
xwe ya asayî û rojane bar bike. Mirov 
ancax bi hest û helwestên hunerane 
dikare jiyaneke gewzîn û manîdar bi 
dest bixe. Digel ku gellek gotinên xweş û 
peyvên şahîk ên ku der barê hunerê de 
têne/hatine gotin jî dîsa mirov dikare 
bipirse û bibêje; "Gelo huner çi ye?" Bera 
huner, tenê çêkirina wêneyekî newaze 
(harîka) an lîstikvaniya şanoyeke navdar 
e ? Berra huner, ristina helbesteke çêjdar 
û manîdar an avakirina avahiyeke 
bihişmet û wurşedar (bişatafat) e ? Bera 
huner, karpêka hunermendekî/e dengzîz 
an sindoqa necarekî tecrubedar e?.? 

Ne jiyan bê huner dibe û ne jî huner 
bê jiyan. "Owen Merith" dibêje: "Huner 
xwezayek e, ku ji aliyê mirovan ve hatiye 
afirandin." Her çiqas mirov wateya 
hunerê bi çend behre û berhemên 
berbiçav bide sînordarkirin, an wê bi 
çend kirû û têgînên sivik ve girê bide jî, 
dîsa huner, parçeyek ji jiyana mirov e. 
Ne mirov dikare bêyî hunerê û ne jî 
huner dikare bêyî mirov hebûna xwe 
bidomîne. Carekê her gav ji rabûn û 
rûniştin, tevger û bizav, sinc û exlaq, 
têkilî û ragihandin û hest û ramana 
mirov, huner difûre. Qesr û qonax, xan û 
xanî, zanîngeh û perestîşgeh, girtîgeh û 
nexweşxane, araqgeh û aşxane, kûçe û 
kolan, gund û bajar, hemû bi ferasetên 
hunerî ava bûne û hatine lêkirin. Mal û 
menzel, gor û mezel, hêwan û dîwan, 
kêlik û pêlik, derî û pace; tev bi destê 
hosteyên hunerker hatine çêkirin. 

Merş û xalîçe paldank û sendelî, doşeg 
û lihêv, rûber û balgî; giş bi destê 
pîşekarên hunerzan hatine dagirtin û 


hûnandin. Şal û şapik, cil û berg, kum û 
koloz, şeml û şewqe, kiras û darî; 
hemûçik bi sinetkariyeke hunerane 
hatine ristin û dirûtin. 

Her çend ku huner wekî kirûyeke 
razber an jî karekî nedîtbar bê dîtîn û 
pejirandin jî, îro mirovahî di demeke 
hengrî(aqlî), camidî( objektîf) û şênber 
de dijî. Ji bo wê divê ku her gav mirov, bi 
ferasetên razberî nêzîkî hunerê nebe. 
Lewre, linik berhemên girîng û 
girgîn(berbiçav), mirovan gellek 
berhemên razber şehyane jî afirandine. 
Bo nimûne: Zargotin, helbest, stran, 
zêmar, wêne, sînema, şano, pêkenî...û 
hwd. Carcaran bi helwesteke çêker, 
erênî, duristker û rexneyî jî li hunerê 
binêre û wê bi xweşîdanî binirxîne. 
Civaka ku bi sermestiyeke çavgirtî rabe, 
hemû cureyên hunerê ji berêv de 
bipejirîne û bi çavekî rexneyî nêzîkî 
berhemên hunerî nebe, hergav di 
xetereyê de ye. Yanê civaka ku nikaribe 
huner û hunermendên xwe rexne bike 
ew nikare berhemên bêhempa û şehyane 
jî biafirîne. Jixwe huner, rexnekirina 
xeletî, çewtî û nerastiyên civakî ye.. Her 
wiha huner, neecibandina tiştên heyî an 
jî ecibandin û firolekirina heyînên demê 
û bûyerên rojane ye. Huner, destûr nade 
û nahêle ku tu tişt wekî berê ango wekî 
xwe bimîne. Car heye huner, tiştan pirr 
mezin dike, digihîne ber perê asîman û 
qada negihêjiyê. Car heye jî wan bi 
şêwazeke şahîk û gewzîner rexne dike û 
dadixe bin heft debekê erdê. 

Ev yek jî, ji xweza û taybetmendiya 
hunerê tê. Heke ku her tişt wekî xwe 
bimîne an hunermend, bi çavekî rexneyî 
li tiştan nenêre, wê çaxê ne wateya 
hunerê û ne jî qîmeta hunermendiyê 
dimîne. Wekî din jî heke ku bi vî awayî 
be, ne hewcetî bi behredariya mirov û 
nejî bi afirîneriya hunermend dimîne. 

Li şûna ku mirov, hunerê di riya dirav 
û pereyan de bixebitîne, divê pereyan di 
riya hunerê de xerc bike û bixebitîne. Çi 
dibe û li ku dibe bila bibe, divê mirov 
hemû berhemên xwe ji dahatûya 
mirovahiyê re bike xelat û diyarî. 

Belê berî wê jî, divê ku mirov ji dêvla 
ku bi hunerê re tevê dinê biguherîne, 
pêşî bikaribe xwe biguherîne û hunerê 
bixe bin bandora hest û ramana xwe. 
Lewre jiyan bi xwe huner e. Wekî Jean 
Poul Richter' jî dibêje: "Huner ne nanê 
jiyanê, şerava wê ye" 



Min hewil dida 
te binasim 
û bidim nasîn 

Gopalê hesin di destê min de 
kolan, gund û şar neman 
li şopa te geriyam 
kes nebû navnîşana te bide 
min 

Min deşt û çol û çiya birrîn 
min tu her nedîtî 
Min zeryayên xwe 
bi henaseyên agirgirtî 
kir hilm 

û min hîç te nedît 

Xembar, westiyayî 

dil mişt ji azar 

ji xemên hejaran 

û birînên laşên birîndaran 

Hûr hûr min nêrî 

bi min pêkenîn 

"bextewerî?! 

ewa ku tu li dû wê digerî 

zarokek bû 

çawa ji dayik bû 

serî bi rrîn" 

J/ pirtûka 'MIRINA ROJÊ'hatiye 
wergirtin. Heibestvan Diişa Yusufji 
Soranîbo Kurmancî wergernadiye. 
Weşanxaneya A vesta 

Linguicide An Jî Zimankujî 

Geriyanek Di Dîroka Fransayê De Li Ser Yekîtiya Zimên Û Yekîtiya 



Ibrahîm Seydo 
Aydogan 

Ziman dibe siyaseta 
dewletî 

Di dîroka Fransayê de 
mijara zimên ji şoreşê 
û bi şûn ve êdî bû karê 


dewletê. Dewleta berî şoreşê rasterast 
dest nediavêt zimên û gellek ziman û 
zarava û devok hebûn ku vê yekê, li gora 
fikrên dema şoreşê, rê li ber yekîtiya 
dewletê digirt. Biryarên ku di derheqê 
zimên de dihatin wergirtin jî di nava 
xelkê de nedihatin pêkanîn. 

Ji ber van sedemên li jorê, di dema 
şoreşa fransî de desthilatdaran êdî 
siyaseteke nû li hemberî vê cudabendiya 
devok û zaravayan birêve bir û jê re got 
« yekîtiya zimên ». Ji bo vê yekîtiyê jî 
weha kirin ku devok û zaravayên din 
bêne jibîrkirin û herkes fêrî zaravayê 
Parîsê bibe. Wê demê li derdora panzdeh 
zagonên di derbarê zimên de hatin 
derxistin ku zaravayê Parîsê ji bilî zimanê 
dewletê, li seranserê Fransayê, bi 
fermanî bû zimanê perwerdehiyê, zimanê 
olê û zimanê kulturê. 

Soreşê hingê gellek caran ziman û 
netewebûyin danîn cem hev û yekîtiya 
zimên weke şertekî yekîtiya neteweyî 
nirxand. Hingê ji ber ku armanca komara 
nû û yekpare ew bû ku vê yekîtiyê bi 
belavkirina zimanê fransî ve saz bike. 
Soreşgeran bi eşkereyî digot ku hiştina 
zarava û zimanên din xaintiya bi welatî re 
ye û li welatekî azad, ziman divê yek be. 
Li gora raporeke sala 1794'an, wê demê 
li Fransayê hê 30 ziman û zarava hebûn 
ku ji hemûyan re devok dihat gotin. Di 
nava 83 herêman de bi tenê li 15 
herêman fransî hebû. 

Nufûsa Fransayê 25 milyon bû, hejmara 
fransîaxêvan jî, gellekî balkêş e ku ji 3 
milyonan hindiktir bû. Hêjayî gotinê ye 
ku gava ku digotin «devok», digel 
zaravayên zimanên oylî, behsa bretonîu 
baskîû zimanên din jî dihat kirin û teva 
van zimanan, hemû zarava jî weke 
bermayîyên dewra feodaliyê dihatin 
nirxandin ku ew kultura ku îroj ji zimanên 
cuda re dibêjin « devok » li cem me jî 
heye. Ji bo çareseriya pirsgirêka 
zaravayan jî weha hate pêşniyarkirin ku li 
her bajar û navçeyan dibistaneke 
seretayî bê avakirin û li wan dibistanan 
zimanê dewletê yê fermî were 
perwerdekirin. 

Bi vî awayî, di 20'ê Tîrmeha 1794'an de 
zagonek hate derxistin û bi vê zagonê 
fransî li ser herkesî hate ferzkirin. 

Digel ku demeke kurt bi şûn de ev 
zagon hate rakirin jî, çar meh bi şûn de 


bi zagonê ve hate destnîşankirin ku « // 
seranserê komara Fransayê perwerdehî 
bi tenê bi zimanê fransî divê were 
kirin».Herç\ şoreş e, şerrê xwe yê li dijî 
zarava û zimanên din weke şerrekî ii dijî 
terorîzma zimanî bi nav kir û di vî warî 
de, ne zû bi zû be jî bi ser ket. Lê belê, li 
gellek deveran, nemaze li Brotanyayê, 
fransî ji bilî dibistanê nedihat bikaranîn û 
li malê xelk hê jî bi zimanê xwe dipeyivîn. 
Lê, dîsa jî, digel ku ew zimanekî cuda bû, 
weke zaravayên zimanên oyiî, ev ziman jî 
hêdî hêdî mişt peyvên fransî bû. 
Linguicide an jî kuştina zimanan 

Di sala 1831'ê de, Wezîrê Perwerdehiyê, 
Montalivet, li ser raporeke waliyên 
herêmên bakurî û herêma Brotanyayê, 
biryar da ku şerrê brotoniyê dijwartir 
bike. Ji ber ku waliyan bal dikişand ser 
rastiya xurtiya zimanê malê û digot ku 
« divê zimanê brotonî ji hoiê bê rakirin ». 
Hingê Fransayê dest bi jenosîdeke kuiturî 
kir û bi biryara waliyê Quimperê ku 
herêmeke Brotonyayê ye, zarokên ku bi 
fransî nizanîbûn li dêran di biniya 
zarokên ku bi fransî dipeyivîn re dihatin 
girtin. 

Waliyên herêmên bakur û cîgirên wan 
digot ku « yekem armanca dibistanan ew 
e ku zimanê brotonî bikujin ». Di sedsala 
19'an de, li gora raporeke sala 1863'an, 
di nava Fransaya ku nifûsa wê bibû 38 
milyon de, bi tenê 7.5 milyon kesên ku bi 
zimanê neteweyî nizanîbû mabûn. Hingê 
êdî li dibistanan di dema bêhnvedanê de 
jî brotonî hate qedexekirin.Brotonî di vê 
mijarê de mînaka herî xurt e. Lewre, 
gava ku mirov yekîtiya zimanî bide ber 
xwe, mirov zimanên din û zaravayên 
zimanê xwe ji hevdu cuda nake. Hingê 
mirov dikare bi hêsanî fahm bike ku 
qedera hemû zimanên okî (oc) yên 
başûrê Fransayê ku heta dema dawîn jî li 
hin gundan mabû û brotoniya ku îroj bi 
tenê ji aliyê kal û pîran ve tê zanîn û 
herweha qedera zimanên oylî (oeil) yên 
weke Picardî û Normandî her yek bû. 

Di sala 1925'an de Wezîrê Perwerdehiyê 
Anatole de Maunzie weke pêşengên xwe 
dîsa pêşniyar kir ku « ji bo yekîtiya 
zimanî divê brotonî ji hoiê rabe ». Hingê 
heta salên heftêyî jî li Brotanyayê li ser 
dîwarên avahiyên fermî peyvên mîna 
« Tûkirina 

erdê û axavtina bi brotonî qedexe 

ye » û li herêmên ziman û zaravayên din 
jî digot « xwe paqij bikin û bi fransî 
bipeyivin » ku ev awayê helwêsta li 
hember zimanan li Turkiyeyê cem Kurdan 
jî baş tê naskirin. Ev helwêsta fermî di 
nava xelkê de jî belav dibû û li Parîsê li 
taxa Montparnasse'ê li ser deriyê bar û 
qahweyan dihat nivîsandin ku « kûçik û 

brotonî nikarin bikevin hindur ». 

Digel vê jenosîda zimanî ku jê re 
«linguicide» tê gotin, bi zagonên 
Yekîtiya Ewropayê ve ziman û zaravayên 
ku Fransayê şerrê wan dikir, êdî ji nû ve 
derketin holê. Lê belê kesên ku bi van 
zimanan dizanî êdî ewqasî kêm bûne ku 
fêrbûyin an jî perwerdehiya wan 
zimanan, zêde bala xelkê nakişîne, lewre 
bazara wê nemaye û bi tenê kesên 
temenmezin pê dizanin. Nuha jî kesên ku 
temenê wan zêdeyî 601 ne belkî bikarin 
brotonî fahm bikin, lê pirraniya wan 
nikarin ji bilî çend peyvan bi brotonî 
bipeyivin. 

Heman rewş li cem Baskî (basque) û 
Korsiyan (Corse) jî heye. îroj, bi brotonî 
û korsî dibistan jî hene û dewlet alîkariya 
bikaranîna wan jî dike. Tabelayên trafîkê 
li Brotonyayê bi du zimanan li bin hev tên 
nivîsandin, navên avahiyên fermî bi 
herdu zimanan jî tên nivîsandin, navên 
bajaran yên brotonî jî li ser panoyên 
deriyên bajaran tên nivîsandin. Mirov di 
cih de fahm dike ku herkesî fahm kiriye 
ku ew siyaset çewt bû. 
îroj gelo em dikarin ji vê tecrobeya 
Fransayê û desthilatdariya zimanê 
fransî ya li ser ziman û zaravayên 
din destkevtî bibin ? 

Li Ewropaya ku heman polîtîka lê hate 
meşandin, îroj biryar e ku rêz ji ziman û 
zaravayên din re were girtin, lewre ew 
êdî weke dewlemendiya Ewropayê têne 
hesibandin. 

Erê, li pirraniya welatan zimanê 
desthilatdaran weke zimanê fermî yê 
yekîtiya neteweyî li ser xelkê hate 
selimandin. 

Fransayê bi xwe jî dev ji vê siyaseta xwe 
berda û îroj siyaseta dema berê rexne 
dike. 

Ev siyaseta nû, ne bi tenê li Fransayê, li 
welatên mîna Australya û Kanadayê jî êdî 
dibe kultura rêzgirtina zimanan. Weke ku 
tê zanîn, Kanadayê, ji ber siyaseta xwe 
ya asîmîlasyonê, havîna bihurî lêborîn ji 
binecîhan xwast. Herweha, Australyayê jî 
meha Şibatê ji ber heman sedemê 
lêborîn ji aborîjenan xwastibû. 

Zimanê Kurdan, digel ku heman siyaset li 
dijî wî hate pêkanîn jî, îroj hê wenda 
nebûye. Rojekê dibe ku lêborîn ji wan jî 
bê xwastin. 

Kurd îroj li beşekî welatê xwe xwedî 
desthilat in jî. Lê gava ku mirov lê dinêre, 
em dibînin ku di nava Kurdên Başûr bi 
xwe de jî nîqaşeke linguicidê heye û 
encamên xeternak dikarin ji vî şerrî 
derkevin. 

Heger em vegerin destpêka vê siyaseta 

ku me di dîroka Fransayê de behsa wê 
kir, em ê bibînin ku Fransiyan, erê dewra 

feodaliyê bû, lê belê berî ku behsa 
yekîtiya zimanî bikin, yekîtiya axa xwe 
ava kir. îroj heger em bixwazin heman 
siyasetê bikin, divê em kurmancî, soranî 
an jî zazakî û hewramaniyê û devok û 
zaravayên din qedexe bikin û yekê ji 
nava wan hilbijêrin. 

Heger em li gora hejmara Kurdan 
biniherin, divê em ji bilî kurmanciyê, 
hemû zaravayên din qedexe bikin, û pê 
nesekinin, hemû zimanên din jî qedexe 
bikin. 

Heger em li bikaranîna zaravayê 
desthilatdariyê biniherin, divê em ji bilî 
soraniyê, hemû zaravayên din qedexe 
bikin. 

Erê, em jî dikarin weke Fransî, Kanadî û 
Australî û Turk û Ereban bikin. Em jî 
dikarin ziman û devok û zaravayan 
qedexe bikin. 

Lê qedexekirin kuştina zaraveyekê ye û 
ev kuştin dê encamên nebaş di nava 
Kurdan de ava bikin ku yek ji wan 
« rêlibergirtina yekîtiya neteweyî » ye. 

Lewre dînamîkên dîrokî û civakî yên 
dema ku ev siyaset derket holê û yên 
nuha ne weke hevdu ne. Karê 
zimannasan ne ew e ku lê bigerin bê 
mirov çawa dikare gellek zaravayan û 
zimanan bi hevdu re bide jiyandin. 

Ev kar yê desthilatdariyê ye û ew bi xwe 
biryarê didin.Ji bo ku sibehê Kurd jî weke 
Fransî û Kanadî û Australiyan li xwe 
poşman nebin, divê ew bikarin van 
zaravayan li hevdu bînin ku bikarin bi hev 
re bijîn. Du zarava bin an jî du zimanên 
cuda bin jî, Kurd dikarin rêyeke 
bihevrejiyînê peyda bikin. Nebûna 
yekîtîya zimanî, di nava Kurdên soran, 
kurmanc, zaza û hewraman de, ne li dijî 
yekîtiya neteweyî ye. Ji bo vê jî mînak 
gellek in, weke Amerîkaya ku zimanê wê 
yê fermî di destûra wê de nehatiye 
diyarkirin, weke Beljîka û weke Swîsraya 
ku gellek ziman tê de bi hev re dijîn. Yê 
Kurdan ne ziman e jî, lê zarava ne. Heger 
Kurd çareyeke baş peyda nekin, ew ê 
tovên cudabendiyê tim di nava xwe de 
vehewînin. 

Zimannas û lêkolîner bi tenê rewşên 
zimên şirove dikin, ew ne siyasetmedar 
in...Lê belê, li ser têbiniyên wan siyaset jî 
dikare were avakirin. Heger ev têbinî 
çewt bin, hingê siyaset jî dikare bikeve 
nava çewtiyên dîrokî ku veger jê tuneye. 

Poşmanî ne çareseriya pirsgirêkan e. 

Ji ber wê ye ku Turkiyeyê li hember 
siyaseta Yekîtiya Ewropayê serî tewand û 
qedexeya zimanan rakir jî, hê jî nikare 
Kurdên bakurî qane bike. 

Çavkaniyê lêkolînê di arşîva 
Agirî de ne 


HELBESTVAN U TEKOŞERE KURD 
MIHEMED NÛRÎ JÎ ÇÛ SER 
DILOVANIYA XWE!.. 

MIHEMED NÛRÎ(ETRÎ GILOLLANÎ) (1927-19.01.2009) 




A. Balî 


M 


ihemed Nûrî li Kurdistana 
Rojhilat li Gilollana Xwarê 
li devera Gewurka ya ser 


bi Mehabadê di sala 1927'an de ji 
dayîka xwe bûye. Li cem bavê 
xwe xwendina xwe pêş de biriye. 
Di xortaniya xwe de di nav 
şervanên azadiya Kurdistanê de cî 
digire. Ewqas sal peşmergetî û 
siyasetmedariyê de emrê xwe yê 
82 salan diborîne. Di roja 
19.01.2009'an de, ew 
Pêşmergeyê Komara Kurdistanê, 
kesayetî û helbestvanê 
welatparêz, Mihemed Nûrî piştî 
heyamek nexweşiyê li bajarê 
Bokanê koça dawiyê kir. Di gundê 
"Girdî Qebran" de hate binax 
kirin. Mihemed Nûrî hevbîrê 
Pêşewa Qazî Mihamed, dostê 
helbestvanên navdar Hejar, 
Hêmin, Awat û Heqîqî bûye. Ew di 
sala 1943-1944'an de bûye 
endamê " J.K. „Komeley 
Jiyandinewey Kurdistan" û 
endamê Hizba Demokrat ya 
Kurdistana îranê li serdemê Qazî 
Mihemed. Di Komelê de naznavê 
xwe "Etrî Gilollanî" wergirtiye. 

Di wê demê de Mihemed Nûrî di 
nav helbestvanên serhildan û 
raperîna Kurdistanê de, ew jî 
mîna Hejar, Hêmin, Awat û Heqîqî 
dihat nasîn. 

Lê di wan ew salên dawî de 
helbestvanê mezin bi jiyanek 
awerte, di nav bêdengiyê de 
dijiya. Ew xwediyê çend dîwanên 
helbestan e. Çi Mixabin helbestên 
wê di nav gel de bi baş nehatine 
çap û belavkirin. Wî gellek 
gotarên xwe di Kovara Sirwe, 
Mehabad û çendîn kovar û 
rojnameyên din yên Kurdistana 
îraqê de weşandine. Mihemed 
Nûrî di dema hukumeta Pehlewî 
ya îranê de, di Parlemanê de qasî 
demekê, Parlmenterê bajarê 


Bokanê bûye. 

Di sala 2006'an de cara yekemîn helbestên wî 
weke pirtûk li aliyê Binkey Jînê li Silêmaniyê li 
Kurdistana îraqê bi navê " Şewêk û Xewnêk Bistûy 
Jiyan" hatiye çapkirin. Helbesta " Le ser Bistûy 
Jiyan" yek ji nimûneyên hêja ya helbestên Kurdî 
ye. Ji bêyî helbestan bi şehadeta nivîsên wî di 
"Şewêk û Xewnêk " de mamoste pexşana şêwezara 
Kurdiya Navîne jî, di pirtûkê de bêyî helbestan, 
serpêhatiyên xwe jî, têda nivîsandine. 

Ew di helbesteka xwe ya li ser Komara 
Kurdistanê û li ser Pêşewa Qazî Mihemed ya ku di 
wî serdemî de, di rojanmeya "Gowarî Kurdistan"ê 
de belav kirî de, Mihemed Nûrî wusa dibêje: 

Rojî bedbextî xilas bû, bextî (ême) hatewe, 

Tîşkî serbestî wederxist hate şax û zerdew 
YAWETEN YAMIRDIN!.. 

Barî estoy dujmine wa hêsî kirdo gerdinim 
Namewê ew jîne talle ya weten ya mirdinim 
Ey weten lew wextewe em roleyet xistote rro 
Şîrî to kewtote yad u mêhrî toy girtote xo 
Dil be sazî to be keyfe rû be xoşî rûyî to 
Pêm gutî: debme bellagerdanî to bê hîç diro 
Wextîîcray qewlime obal be textî gerdinim 
Namewê ew jîne talle ya weten ya mirdinim 
Dujminî bedxû eger to bimdeyey zêrrî wullat 
Dar u berd u xak u xollim bo bikeyte hasllat 
Bimkeye serdarî dinya tacî şahîm key xellat 
Şerte têy helldem le tacit bîgeyenme rojhellat 
Çon debê mehkûmî to bim keç bikem bot gerdinim 
Namewê ew jîne talle ya weten ya mirdinim 
Lawekan ger ruh fîdaken bo weten hêşta keme 
Ger bida awî heyatê dujminit, jehre, xeme 
Xoşe derdêkî ke dakî nîştimanî merheme 
Sîngekem qelxanî toye ey weten pêşmergeme 
Jiyanî min qurbanî to bê ca billînde gerdinim 
Namewê ew jîne talle ya weten ya mirdinim 
Xem mexo dakî weten, towî miradit şîn eka 
Lawî to serxoşe ewro pakî daway jîn eka 
Daxî ballay sewzî toye dujminit her şîn eka 
Tînî zullmî konî toye qelbî min pir kîn eka 
Namewê jêrdestî dujmin bête toqî gerdinim 
Namewê ew jîne taile ya weten ya mirdinim 
Hazirim bo hîfzî aw u xakeket ey nîştiman 
Şerte bîrêjim le ber pêt, xwênî geş ruhî rewan 
Xwênekem bo to hellale, malîşm, her dûkiyan 
Za debê hîçyan nebin ya dujminit hîçkamiyan 
Deçme ber meydanî dujmin ca hellall ke gerdinim 
Namewê ew jîne talle ya weten ya mrdinim 
Ey weten ger jîn hebê, heqqe ke to jînî minî 
Namewê seyrî gullistan to ke perjînî minî 
Awrim bo hêzî dujmin çunke to tînî minî 
Qîbilekem, îmanekem, peymanekem, dînî minî 
Ger butî zîninar ebestim bibye xaçî gerdinim 
Namewê ew jîne talle ya weten ya mirdinim 

(Le jimarey 3-î Gowarî Kurdistan le salî 1946 
an da çapkirawe. Ew şê're le kobûnewekanî 
Komeley Jiyanî Kurd „J.K." da xwêndrawe 
Têbinî: Ji bo alîkariya Hesenê Qazî spas dikim. 












Duheftînameya siyasî, civakî, çandî û hunerî 
Partiya Demokrat ya Kurdistana îranê diweşîne 

Rêxistina Mucahidîn Xelqê Iranê Ji Lîstaya 
Rêxistinên Terorîst Ya YE Hate Derxistin 


^►Yekîtiya Ewropayê Rêxistina Mucahidîn Xelqê îranê ku 
hêzeke Opozîsyona îranê ye, ji lîsteya xwe ya "Rêxistinên 
Terorîst" derxist. Çavdêrên S\yasi li ser vê bawerê ne ku ew 
biryare dê pêwendiyên navbera îran û welatên Ewropayê aloz 

bike. Di yekemîn 
helwestê^ de, 
rejîma Îslamî a 
îranê li hember 
vê biryarê bi 
tundî rexne ji YE 
girt. 

Hêjayî gotinê ye, 
ev cara yekemîn 
e YE rêxistinekê ji 
lîsteya terorê 
derdixe ku berê 
weke terorîst nas 
kiribe. 

Fransa li dijî vê 
biryarê derket. 


Bi dirûşma 'Roj 
roja guhertinan li 
Turkiyê ye', 5'mîn 
Konfernasa dezgeha 
navneteweyî a 

"EUTCCyê roja 29'ê 
Çileya Paşîn a 
2009'an, li 

Parlamentoya Yekîtiya 


Ewropayê li welatê Beljîkayê hate lidarxistin. 

Konfernas bi axavtina Leyla Zan dest pê kir. Di konferansa 
îsal de, gellek Parlemanterên Ewropî, siyasetvan û kesayetiyên 
Kurd ji her çar parçeyên Kurdistanê û çalakên mafê Mirovan 
beşdarî kirin. 

Di roja yekem a Konfernasê de, Leyla Zan axavtinek balkêş 
kir û bal kişande ser têkoşîna demokrasiyê li Turkiyê. Zana got, 
ji bo çareserkiriyek demokratîk hewce ye ku mafên bingehîn ên 
Kurdan li Turkiyê bên berçavgirtin. 

Di roja yekem a Konfernasê de, Ehmed Turk, Serokê DTP'ê û 
Osman Baydemir, Şaredarê Amedê jî axivîn û bal kişandin ser 
rewşa Kurdan li Turkiyê û pirsgirêkên Kurdan û rêyên çarseriya 
demokratîk û aştiyane a doza Kurd. 

Beşdariya kesên pirspor û zana weke Madam Mîtran, "Noam 
Chamsky", Yaşar Kemal, "Bianca Jagger", Şîrîn Ebdaî û ... 
xaleke berbiçav a Konfernasê bû. 


Çalakekî Din Yê Siyasî Yê Kurd Bi 
Cezayê îdamê Hate Mehkûmkirin 

Komeleya 
Çalakên 
Mafê 

Mirovan li 
îranê 
ragihand, 
çalakekî din 
yê siyasî yê 
Kurd bi navê| 

Êhsan 
Fetahiyan, 
xelkê bajarê | 

Kirmaşanê, 
bi cezayê îdamê hate mehkûmkirin. 

Navhatî di Tîrmeha 2008'an de li bajarê Kamyaranê, ji aliyê 
hêzên Ewlekariyê ve hate binçavkirin û di bervara 22.10.2008'an 
de, ji aliyê Dadgeha Şoreşa bajarê Sine ve bi 10 sal cezayê 
zîndanê û dûrxistin ji bo girtîgeha Ramhurmuza Xozistanê, hate 
mehkûmkirin ku piştî nîşandana nerazîbûnê, dosyaya wî bo 
Dadgeha Pêdeçûna Parêzgeha Kurdistanê hate şandin. 

Dadgeha Pêdeçûna Parêzgeha Kurdistanê piştî pêdeçûn bi 
dosyaya Êhsan Fetahiyan, navhatî bi buxtana endametî di yek ji 
partiyên Kurd yên dijî rejîmê de û li gor mada 186'an a cezayên 
Îslamî, bi cezayê îdamê mehkûm kir. 

Hebûna parêzer ji bo navhatî û awayê pêdeçûn bi buxtana wî 
hêj ne rohn e. 


parti, 


Konferansek Neteweyî Li Herêma 
Kurdistanê Pêk Tê 

► Sala borî qirar 
bû ku 

konferanseke 
neteweyî 
Herêma 
Kurdistanê 
beşdariya 
rêxistin 
siyasetvan 

kesayetiyên siyasî yên kurd ên her 4 parçeyan pêk bê. Di 
sala 2008'an de, ev konferans pêk nehat! 

Lê pêkhatina wê konferansê careke din bû mijara medya 
û çapemeniya kurdî. Li gora hinek agahdariyan, qirar e 
di sala 2009'an de, konferanseke neteweyî li bajarê 
Hewlêrê bê lidarxistin. Tê gotin ji çar beşên Kurdistanê, 
partiyên siyasî yên kurd, kesayetî û siyasetvanên kurd dê 
beşdar bibin. Bedevkê Serokê Herêma Kurdistanê, Dr. 
Fuad Husên ev yek erê kir ku konferansa han dê were 
lidarxistin û dê kurd pirsên têkildar bi doza kurd li her çar 
parçeyan nîqaş û gotûbjê bikin û li ser rêyên demokratîk 
ên çareseriyê nabiwestin. 

Girîngiya vê konferansê eva dibe ku bo cara yekemîn, li 
ser axa Herêma Kurdistanê pêk tê. 


Li Parlemana Ewropayê Konferansek Li Ser 
Pirsa Kurd Li Turkiyê Hate Lidarxistin 





























